Rancangan Terbaru EU Beri Sokongan Untuk Euro Bangkit Semula

US dolar mencatat sedikit penyusutan pada awal sesi Eropah ketika kebanyakan mata wang utama lain berusaha untuk bangkit semula daripada kejatuhan sebelum ini.
Susulan rundingan ketiga antara delegasi Rusia dan Ukraine pada hari Isnin, kedua-dua pihak malangnya masih gagal mencapai sebarang kemajuan untuk melakukan gencatan senjata. Namun, terdapat kejayaan kecil dibuat dalam isu koridor kemanusiaan.
Tumpuan kini disasarkan kepada pertemuan dua pegawai tertinggi Rusia dan Ukraine yang bakal diadakan pada hari Khamis di Turki.
Sementara itu, Timbalan Perdana Menteri Alexander Novak memberi amaran bahawa Rusia boleh menyekat saluran paip gas utamanya Nord Stream 1 kepada Jerman sekiranya rancangan pengharaman ke atas import minyaknya diteruskan.
 Ini dilihat bakal memberi impak besar kepada ekonomi terbesar Eropah itu yang mempunyai kebergantungan tinggi pada bahan tenaga dari Rusia.
Walaupun begitu, mata wang euro yang telah berada di bawah tekanan berikutan kebimbangan ini, mencatat sedikit peningkatan susulan laporan yang menyatakan Kesatuan Eropah (EU) akan mempertimbangkan penjualan bon bersama yang besar untuk membiayai tenaga dan pertahanan mereka.
Dalam pada itu, EU juga dilaporkan sedang merancang untuk mengurangkan import gas Rusia sebanyak dua pertiga dalam tempoh 12 bulan akan datang sebagai cara menghapuskan kebergantungannya terhadap Moscow.
Rentetan daripada itu, ia secara tidak langsung memberi sedikit keredaan buat pasaran yang berisiko dan menyokong mata wang utama lain sedikit pulih.


Sentimen Terkini Pasaran Kewangan Pada Sesi Dagangan Asia

Matawang yen mengukuh berbanding US dolar pada hari Selasa berikutan tumpuan para pelabur terhadap keputusan dasar Bank of Japan pada hari ini.
US dolar jatuh 0.1 peratus berbanding yen iaitu pada 110.93. Pasaran sedang bersiap sedia untuk melihat keputusan yang bakal diambil, sama ada BoJ sedang mempertimbangkan langkah-langkah untuk menaik taraf program rangsangan besar-besaran untuk menjadikannya lebih mampan atau tidak.
Perubahan itu, walaupun berkemungkinan kecil, akan menjadi yang pertama sejak 2016 dan akan menandakan tanda baru Gabenor Haruhiko Kuroda secara beransur-ansur bergerak meninggalkan program rangsangan radikalnya.
BOJ telah menjalankan operasi membeli bon khas sebanyak tiga kali pada bulan ini untuk membendung peningkatan hasil bon.
 Menurut penganalisis, melihat hasil JGB selama 10 tahun, pasaran menjangkakan terdapat kebarangkalian perubahan polisi.
US dolar telah merosot lebih daripada 2 peratus berbanding yen sejak mencapai paras tertinggi pada 19 Julai, berikutan spekulasi bahawa BOJ sedang bersiap sedia untuk mengubah dasarnya.
Walaubagaimanapun, indeks US dolar tidak banyak berubah, berada pada paras bacaan 94.16. Matawang Euro juga menunjukkan prestasi yang sama, tidak banyak berubah selepas meningkat hampir setengah peratus pada hari sebelumnya.
Selain tumpuan pada BOJ, para pelabur juga memberi tumpuan pada kenyataan FOMC dan bank pusat yang lain.
Bank of England, dijangkakan akan menaikkan kadar faedah pada hari Khamis untuk kali kedua sejak krisis kewangan 2008.


USD dan Sterling Pasif, Yen Ambil Kesempatan Untuk Mengukuh

Matawang dolar USD didagangkan agak mendatar pada permulaan dagangan minggu ini berbanding matawang utama yang lain berikutan para pelabur lebih berwaspada menjelang mesyuarat FOMC yang bakal berlangsung minggu ini dan juga tumpuan ke arah rundingan dagang di antara China dan Amerika Syarikat. Penggubal undang-undang dalam Federal Open Market Committee (FOMC) dilaporkan akan memulakan perbincangan pada hari ini dan mereka dijangka akan memberi isyarat untuk menghentikan proses kitaran pengetatan polisi buat masa ini dengan menitikberatkan risiko ke atas pertumbuhan ekonomi.
Rundingan dagang antara Amerika Syarikat dan China akan diteruskan pada Selasa dan Rabu dan pasaran akan melihat sama ada penyelesaian ke atas ketidaksefahaman antara dua ekonomi terbesar dunia tersebut akan ditemukan. Pasaran masih melihat dari sudut positif jika rundingan masih berterusan. Matawang Yuan China pula turut didagangkan stabil buat masa ini di paras sekitar 6.7555 berbanding dolar USD.
Rundingan sebelum ini dirumitkan dengan penahanan Meng Wanzhou, Ketua Pegawai Kewangan Huawei Technologies yang terkenal sebagai syarikat telekomunikasi terbesar di China, di atas dakwaan melanggar sekatan Amerika Syarikat yang dikenakan ke atas Iran. Empat sumber melaporkan kepada Reuters pada Isnin, Jabatan Keadilan Amerika Syarikat dijangka akan mengumumkan dakwaan jenayah berkaitan Huawei.
 Pelabur yang melihat sentimen pasaran akan kembali berisiko berikutan isu tersebut sebaliknya telah memberi kelebihan semula kepada matawang safe-haven Yen. Dengan isu Huawei dan juga perang dagang AS-China yang berlarutan, kebimbangan pelabur akan membuatkan peningkatan terhadap Yen dalam pasaran ekoran aliran pelaburan akan terarah kepada aset yang lebih selamat dan matawang berpulangan rendah seperti Yen akan menjadi pilihan.
Sementara EURO pula mencapai paras tertinggi 10 hari dagangan pada Isnin berbanding USD ekoran tindakan pelabur yang mengawal posisi dagangan menjelang undian Parlimen Britain pada hari ini yang akan memberikan isyarat hala tuju Brexit. Laporan ekonomi terbaru di Jerman dan Perancis menunjukkan bacaan data yang lemah serta bank pusat Eropah dijangka akan terus kekal pada posisi dovish.
Manakala Sterling pula dilihat telah melonjak sekitar 6% sejak 4 Januari lalu dan berpotensi mencapai peningkatan sehingga 3-7% lagi jika ahli Parlimen Britain berjaya untuk mencapai kesepakatan di atas kebuntuan Brexit pada minggu ini, namun isyarat pergerakan harga menunjukkan berkemungkinan Sterling menghadapi kesukaran untuk mengekalkan pengukuhan nilainya sementara laluan Britain untuk keluar dari Kesatuan Eropah masih dilihat kabur. Sterling telah pun mencapai kenaikan terbesar bulanan berbanding dolar USD untuk tahun ini setelah pasaran tidak melihat lagi Britain terbeban dengan situasi pengunduran dari Kesatuan Eropah pada 29 Mac nanti tanpa sebarang perjanjian. Namun, undian Parlimen minggu ini akan menjadi tumpuan untuk memberi isyarat kepada proses rundingan Brexit selepas ini pula.


Sampai Bila GBP/USD Mampu Bertahan Daripada Menjunam?

Pound Sterling kekal didagangkan lemah pada pembukaan pasaran di awal minggu ini menjelang beberapa data ekonomi UK yang akan diterbitkan dan bakal mempengaruhi pergerakan Pound.
Pelabur berhati-hati untuk terbitan laporan data pekerjaan UK pada sesi Eropah sebentar lagi di mana akan turut diberi perhatian oleh bank pusat dalam penetapan polisi monetari.
Turut memberi tekanan terbaru terhadap Pound apabila Kesatuan Eropah (EU) dilaporkan mengancam untuk menyekat eksport vaksin ke UK disebabkan isu penghantaran yang lambat dan menimbulkan masalah besar di Eropah.
Pergerakan harga pada carta pasangan mata wang GBP/USD dilihat berlegar lemah di paras sokongan 1.38300 sementara US dolar gagal mengekalkan pengukuhannya susulan hasil bon AS yang kembali susut.
Namun, harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga untuk isyarat trend yang masih bearish.
Penurunan harga lebih rendah akan dijangkakan melepasi zon sokongan 1.38000 sebelum harga menuju ke zon support lebih rendah sekitar 1.37000.
 Penurunan berkemungkinan pada kadar perlahan sekiranya US dolar belum mendapat rentak untuk menyambung pengukuhan semula.
Sebaliknya jika Pound berjaya mengukuh semula, harga boleh melonjak melepasi halangan MA50 untuk isyarat terbaru permulaan trend bullish.
Kenaikan harga masih disasarkan untuk menuju zon rintangan 1.4000 yang kekal kebal untuk ditembusi setelah diuji beberapa kali sebelum ini.
Kenaikan harga yang berjaya diteruskan seterusnya dilihat akan menuju ke paras rintangan tumpuan 1.41000 dan 1.42000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Angkara US Dolar, USD/JPY Kekal Terpacak Sepanjang Minggu

Mata wang utama yang lain dalam pasaran terus menerima tekanan US dolar yang berjaya mengekalkan pengukuhan di penghujung dagangan minggu ini dipengaruhi oleh penilaian pelabur terhadap dasar monetari Federal Reserve (Fed).
Pada awalnya butiran pada minit mesyuarat FOMC yang diteliti sebelum ini dinilai bernada dovish dengan jangkaan bahawa Federal Reserve (Fed) bakal memperlahankan kenaikan kadar faedah yang agresifnya itu.
Namun, Presiden Fed St Louis, James Bullard berkata beliau menyokong untuk kenaikan kadar faedah yang agresif buat kali ketiga berturut-turut pada bulan September sebanyak 75 mata asas untuk mengawal inflasi yang tinggi.
Pelabur kembali melihat peluang untuk Fed untuk meneruskan kenaikan kadar yang agresif selepas data-data ekonomi Amerika Syarikat (AS) yang terbitkan sebelum ini juga mengukuh berbanding daripada jangkaan.
Justeru, pengukuhan US dolar juga telah mendorong lonjakan lebih tinggi harga berlaku pada carta pasangan mata wang USD/JPY dengan corak pergerakan trend bullish berjaya dikekalkan sepanjang minggu ini.
Pergerakan harga juga dilihat disokong oleh paras sokongan Moving Average 50 (MA50) pada rangka masa 1 jam di carta USD/JPY dan belum memberi tanda-tanda untuk penurunan semula.
Jika diperhatikan pada dagangan Khamis semalam, harga mendatar seketika pada zon rintangan 135.000 sebelum melanjutkan kenaikan dari zon tersebut pada sesi New York dengan menutup dagangan penghujung sesi di ketinggian sekitar 135.900.
Malah kenaikan harga diteruskan lagi bersambung pada sesi dagangan Asia dan Eropah harini (Jumaat) sehingga menuju ke zon 137.000 yang dilihat sebagai rintangan untuk diuji terlebih dahulu.
 Sekiranya harga berjaya menembusi paras halangan 137.000 tersebut, dijangkakan harga bakal meningkat sehingga ke paras halangan 139.300 pula dan mencatatkan paras ketinggian terbaru 5 minggu.
Paras tersebut juga adalah rekod tertinggi dicapai harga pada Julai lalu, iaitu tertinggi sejak tahun 1998.
Namun waspada sekiranya berlaku perubahan arah harga semula pada penghujung minggu yang berkemungkinan menyaksikan penurunan harga di sesi terakhir minggu ini.
Penurunan harga dilihat akan kembali ke paras 135.00 semula untuk menguji zon RBS (resistance become support) tersebut untuk jangkaan zon tersebut bakal menyokong kembali kenaikan harga.
Sebaliknya jika harga meneruskan penyusutan ke paras yang lebih rendah melepasi zon RBS 135.00 tersebut sebelum isyarat perubahan trend bearish semula akan mendorong jangkaan harga seterusnya untuk menuju ke paras tumpuan 132.000 pula.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Jatuh Lagi, Kini Cecah Paras Terendah Sejak Januari 2019!

Dagangan komoditi hitam terus memanjangkan penurunannya untuk hari kelima berturut-turut apabila semakin banyak kes COVID-19 baru yang dilaporkan di luar China mencetuskan kekhuatiran terhadap penurunan permintaan minyak mentah dan kemelesetan ekonomi global.
Niaga hadapan minyak mentah Brent jatuh 1.4% kepada $52.66 setong, manakala WTI Amerika Syarikat pula susut 1.6% kepada $47.93 setong iaitu merupakan paras terendah sejak Januari 2019 selepas AS mengesahkan kes jangkitan di California.
Hari ini buat pertama kali, jumlah baru kes jangkitan coronavirus di luar China melebihi angka yang dilaporkan di China, yang mana Korea Selatan, Iran dan Itali terus melaporkan peningkatan terbesar berbanding negara lain yang dijangkiti.
 Presiden AS Donald Trump hari ini memberi jaminan kepada rakyat Amerika bahawa risiko dari coronavirus masih berada di tahap yang rendah dan menyatakan kesediaan pasukan kesihatannya untuk berdepan dengan penularan wabak ini.
Bagaimanapun, kenyataan itu gagal meredakan pasaran yang khuatir ia akan mengganggu ekonomi global kerana tindakan yang akan diambil selepas ini boleh menyebabkan sektor perdagangan dan industri di AS menjadi perlahan.
Selain itu, laporan yang dikeluarkan oleh Pentadbiran Maklumat Tenaga (EIA) mengenai inventori minyak mentah AS yang menunjukkan penurunan pada minggu lepas juga gagal merangsang kenaikan harga minyak mentah.
Inventori minyak mentah menurun kepada 500,000 tong daripada jangkaan pasaran untuk kenaikan 2.3 juta tong pada minggu lepas.


Analisis GOLD – Emas Jatuh Lagi! Sasaran Lebih Rendah Adalah $1,600

Pelabur terpaksa menahan kekecewaan apabila menyaksikan dagangan komoditi emas terus menyusut lebih rendah pada dagangan Rabu semalam sehingga melepasi paras harga minggu lalu.
Situasi ini telah didorong oleh faktor pengukuhan semula US dolar dalam pasaran ketika perubahan sentimen pasaran yang berlaku memihak kepada mata wang safe-haven.
Di samping itu, tumpuan turut terarah kepada kenyataan oleh beberapa ahli Federal Reserve (Fed) berkenaan dasar monetari dengan nada yang masih hawkish.
Justeru, dapat dilihat pergerakan harga pada carta XAU/USD yang mengukur nilai emas berbanding US dolar telah memaparkan penurunan harga yang menembusi paras sokongan minggu lalu pada 1640.00.
Penurunan sehingga ke penghujung sesi New York itu mencecah sekitar 1628.00 sebelum sedikit lagi penurunan berlaku pada awal sesi Asia pagi ini (Khamis) ke paras 1622.00.
Harga kekal bergerak di bawah paras halangan Moving Average 50 (MA50) pada rangka masa 1 jam di carta tersebut untuk isyarat pergerakan bearish yang masih berterusan buat emas.
Ada kenaikan semula pada dagangan penghujung sesi Asia sebentar tadi ke sekitar 1635.00 sebelum pergerakan harga kembali mendatar di sekitar tersebut.
 Paras sokongan 1640.00 minggu lalu dilihat akan menjadi rintangan baru buat harga jika kenaikan diteruskan dan halangan MA50 juga bakal diuji.
Melepasi rintangan tersebut akan mendorong jangkaan kenaikan lebih tinggi harga emas untuk menuju semula ke paras tumpuan rintangan minggu lalu pada 1680.00.
Sementara untuk jangkaan penurunan yang diteruskan pula, zon 1615.00 akan menjadi tumpuan penting yang bakal diuji setelah harga berjaya melantun dari zon tersebut ketika dagangan penghujung September lalu.
Melepasi zon tersebut akan menjangkakan penurunan harga emas untuk mencecah paras 1600.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 22/11/2018

Setelah pergerakan harga yang menurun pada chart pasangan matawang AUD/USD sejak dagangan awal minggu lagi, akhirnya dapat dilihat harga kembali membuat kenaikan pada sesi dagangan semalam. Sentimen pasaran yang kembali pulih semalam mendorong pelabur untuk beralih ke arah aset berpulangan tinggi di mana membantu meningkatkan permintaan terhadap matawang dollar AUD. Di samping itu juga, faktor yang menyokong Aussie untuk melonjakkan harga pada chart AUD/USD adalah disebabkan matawang USD yang didagangkan lemah. Data barangan tahan lama AS yang dikeluarkan semalam mencatatkan bacaan yang rendah dan data ini juga menjadikan bacaan bulan ketiga berturut-turut tersasar dari ramalan seterusnya menyokong spekulasi terhadap perang dagang yang berlarutan memberi kesan kepada permintaan peralatan perniagaan. Harga membuat kenaikan dari paras sekitar 0.72100 dan menguji paras Magic Pivot sebelum menyambung kenaikan sehingga ke paras resistance MagicR1 pada indicator Moshed Magic Line semalam sebelum mula menunjukkan sedikit penurunan pada akhir sesi dagangan New York.
Bersambung pada sesi pasaran Asia pagi ini, harga dilihat terus menyambung penurunan menuju ke paras Magic Pivot 0.7247 hari ini dan terlihat menguji paras tersebut menjelang pembukaan sesi pasaran Eropah. Jika harga gagal menembusi paras Magic Pivot tersebut, jangkaan harga akan menyambung kembali kenaikan yang dilakukan semalam dan menuju ke paras resistance 0.7293 (MagicR1). Jika Aussie terus didagangkan mengukuh berbanding USD, harga bakal melonjak ke paras lebih tinggi dan berkemungkinan menuju ke paras resistance 0.7323 (MagicR2). Sekiranya harga terus melonjak melepasi paras tersebut, jangkaan harga bakal mencari paras ketinggian semasa yang baru pada chart AUD/USD sehingga ke paras sekitar 0.7368 (MagicR3) dan menguji zon ketinggian harga pada Ogos yang lalu.
Namun, jika matawang AUD didagangkan merosot dan pergerakan harga lebih rendah dari paras Magic Pivot hari ini, jangkaan harga bakal membuat penurunan dan dilihat akan menuju ke paras support pada 0.7217 (MagicS1). Harga yang berjaya menembusi paras tersebut, kemudiannya dijangka akan meneruskan penurunan menuju pula ke paras support sekitar 0.7172 (MagicS2) untuk menguji paras terendah harga pada dagangan minggu lalu. Dan sekiranya, harga terus mengalami kejatuhan ke paras lebih rendah, harga boleh mencecah penurunan sehingga ke paras sekitar 0.7142 (MagicS3).
 Perhatikan sentimen dalam pasaran semasa  dan juga perkembangan perang dagang yang memberi kesan kepada nilai matawang Aussie. Untuk memudahkan lagi analisis teknikal anda, gunakan indicator Moshed Magic Line pada chart AUD/USD untuk mencari paras-paras yang menjadi tumpuan harga.

Paras support: 0.7217, 0.7172, 0.7142.
Paras resistance: 0.7293, 0.7323, 0.7368.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Dolar Aussie Catat Paras Terendah Terbaru, Euro Pula Raih Pengukuhan Pada Sesi Eropah!

Sesi pasaran Eropah menyaksikan dagangan dolar euro mempamerkan peningkatan berbanding US dolar sementara sentimen pasaran masih berisiko ekoran ancaman coronavirus yang semakin meningkat.
Ahli Bank Pusat Eropah (ECB), Francois Villeroy de Galhau memberitahu pada masa ini tidak ada keperluan untuk mengambil tindakan ke atas dasar monetari dalam menghadapi ancaman wabak coronavirus.
Villeroy mengakui bahawa wabak tersebut akan membawa kesan negatif kepada ekonomi Eropah, tetapi ia adalah hanya sementara.
Matawang pound kembali didagangkan menyusut berbanding USD sementara pelabur terus memantau perkembangan terbaru menjelang rundingan perdagangan UK-EU yang akan dimulakan pada minggu depan.
 Majlis Ehwal Umum EU yang terdiri daripada 27 negara anggota telah meluluskan mandat perundingan yang kini akan berfungsi sebagai rujukan dalam rundingan yang akan dijalankan oleh Ketua Perunding Brexit EU, Michel Barnier dan pasukannya.
Sementara itu, Britain menggesa Kesatuan Eropah (EU) supaya menunjukkan penghormatan yang sama terhadap autonomi undang-undang yang diberikan kepada negara-negara seperti Kanada dan Jepun ketika menandatangi perjanjian perdagangan mereka.
Sentimen berisiko terus menekan dagangan dolar Aussie untuk jatuh ke paras terendah terbaru dalam tempoh 11 tahun dan diniagakan di sekitar paras harga 0.6580 berbanding US dolar pada hari ini.
Sementara US dolar pula terus didagangkan menyusut menghampiri paras terendah dua minggu berbanding yen dipengaruhi oleh jangkaan pengurangan kadar faedah oleh Federal Reserve (Fed) AS pada tahun ini dalam menangani impak coronavirus.


Faktor-Faktor Ini Beri Petanda EUR/USD Boleh Jatuh Lagi!

Dagangan pada Selasa semalam menyaksikan US dolar kembali memaparkan pengukuhan setelah bergerak mendatar pada pembukaan awal minggu.
Pasaran masih menjangkakan faktor kecenderungan Federal Reserve (Fed) untuk mengekalkan pengetatan dasar monetari akan menyokong pengukuhan US dolar buat masa terdekat.
Meneliti bacaan data pula, sektor pembuatan dan perkhidmatan di Amerika Syarikat (AS) diterbitkan lebih baik berbanding Eropah.
Menambah sokongan buat raja mata wang itu, ketegangan geopolitik dilihat akan memberi kelebihan kepada mata wang safe-haven apabila tercetus konflik antara AS dan Rusia.
Setiausaha Negara AS Antony Blinken mendakwa China sedang menyediakan bantuan ketenteraan kepada Rusia.
Sementara Moscow membalas respon dengan menangguhkan perjanjian nuklear bersama AS dan terus mengekalkan tindakan ketenteraan ke atas Ukraine.

Pada carta harga pasangan mata wang EUR/USD, corak penurunan kembali dipaparkan semalam walaupun pada tempo yang agak perlahan.
 Ada cubaan harga untuk menguji paras rintangan 1.07000, namun masih tetap gagal untuk menembusinya.
Harga mencecah paras sekitar 1.06400 dan berada di bawah paras halangan Moving Average 50 (MA50) pada pergerakan di rangka masa 1 jam, memberi isyarat bearish untuk pergerakan selanjutnya.
Penurunan lebih rendah boleh dijangkakan lagi hari ini untuk harga menuju zon support pada 1.06000.
Jika berjaya lepasi zon tersebut, harga bakal susut lebih rendah dengan sasaran seterusnya adalah pada paras tumpuan 1.05000.
Sekiranya harga berjaya melonjak dan menembusi rintangan 1.07000, akan menjadi petanda awal untuk perubahan arah harga bakal berlaku.
Kenaikan boleh diteruskan mencapai semula paras rintangan pada 1.08000 yang diuji pada dagangan minggu sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Meniti Di Atas $1.19400, Ke Mana Arah Harga Seterusnya?

Pergerakan harga pada carta pasangan mata wang GBP/USD dilihat lebih mendatar semalam berbanding corak penurunan yang jelas dipamerkan pada awal minggu.
Pada Isnin lalu, harga telah menjunam dari ketinggian 1.21000 sehingga ke paras 1.19400.
Tapi pada Selasa semalam, harga meningkat dahulu ke paras 1.20600 sebelum turun semula ke paras 1.19400 yang masih kekal menjadi paras sokongan semasa buat harga.
Namun, harga masih dilihat masih bergerak dalam trend bearish ekoran kenaikan yang dibuat juga terhalang oleh paras halangan Moving Average 50 (MA50) pada rangka masa 1 jam di carta GBP/USD tersebut.

Sementara perkembangan di UK agak perlahan untuk pelabur melihat kesan terhadap mata wang Pound, US dolar dilihat lebih menjadi pemacu untuk pergerakan harga.
Perkembangan protes di China terus dipantau yang akan mempengaruhi arah bagi US dolar sebagai mata wang safe-haven.
Sementara itu, pelabur juga menanti data-data ekonomi Amerika Syarikat (AS) diterbitkan tapi yang lebih menjadi tumpuan adalah kepada ucapan daripada Pengerusi Federal Reserve (Fed) Jerome Powell pada awal pagi Khamis.
 Sekiranya faktor-faktor berikut akhirnya menyokong bagi pengukuhan US dolar, harga pada carta GBP/USD bakal menyambung penurunan lebih rendah menuju penghujung minggu.
Melepasi paras sokongan 1.19400, harga bakal menyusur lebih rendah ke zon tumpuan 1.18000 yang menjadi tumpuan pada pertengahan November lalu.
Sebaliknya, jika harga melonjak lebih tinggi melepasi zon 1.2000 dan turut menembusi halangan MA50, pelabur berkemungkinan akan melihat sebagai gambaran awal untuk pergerakan trend bullish harga semula.
Kenaikan yang diteruskan bakal menguji zon 1.21000 selepas minggu lalu telah menyaksikan harga bergelut untuk kekal berada di atas zon tersebut.
Berjaya melepasi rintangan itu akan mencatatkan paras ketinggian terbaru 16 minggu dengan sasaran seterusnya adalah sekitar 1.22000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Donald Trump Cuba Campur Tangan Dalam Pilihan Raya UK?

Presiden Amerika Syarikat (AS) Donald Trump melancarkan serangan ke atas pemimpin pembangkang utama Parti Konservatif iaitu Jeremy Corbyn daripada Parti Buruh dan memberi amaran kepada PM UK Boris Johnson bahawa perjanjian Brexitnya akan merosakkan perjanjian perdagangan AS dan UK pada masa hadapan.
Donald Trump telah menyuarakan kritikannya dengan mengatakan Jeremy Corbyn adalah “sangat buruk” untuk Britain jika beliau memenangi pilihan raya akan datang.Corbyn kemudiannya membalas kenyataan tersebut dengan mendakwa Trump cuba mengganggu pilihan raya UK untuk membuatkan sahabatnya, Boris Johnson memenangi pilihan raya ini.
Bagaimanapun, Trump turut mengkritik perjanjian Brexit Johnson kerana ia merupakan faktor utama untuk menjejaskan perjanjian perdagangan antara AS dan UK akan datang dengan menyatakan UK berupaya melakukan empat hingga lima kali ganda lebih banyak perdagangan dengan AS daripada sekarang tanpa perjanjian tersebut.
Donald Trump menafikan dakwaan Corbyn yang mengatakan beliau mahukan Britain meletakkan Perkhidmatan Kesihatan Kebangsaannya dalam pasca rundingan perdagangan Brexit dengan AS.
 Selain itu, beliau turut memberitahu bahawa disebabkan oleh beberapa keadaan, AS tidak akan melakukan perjanjian perdagangan dengan UK.
Komen Trump dilihat bertentangan dengan janji beliau sebelum ini pada bulan September bahawa beliau akan bekerjasama dengan Johnson untuk mendapatkan ‘perjanjian perdagangan yang luar biasa’ apabila Britain meninggalkan EU.
Sementara itu, sebagai tindak balas terhadap komen Trump, ibu pejabat UK menyatakan di bawah perjanjian baru, UK akan meninggalkan EU dan memperoleh perjanjian perdagangan bebas di seluruh dunia yang akan menguntungkan UK.
Pilihan raya ini akan membenarkan pengundi untuk memilih Parlimen yang sebenarnya menginginkan Brexit berlaku.


Analisis Teknikal EUR/USD – Timeframe H1 – 14/11/2018

Sesi dagangan semalam tertumpu kepada isu rundingan Brexit yang memberi impak ketara terhadap pergerakan matawang khususnya EURO dan Sterling. EURO yang turut membuat kenaikan pada sesi dagangan New York semalam selepas keyakinan para pelabur kembali meningkat terhadap rundingan Brexit walau bagaimanapun sedikit terganggu dengan tumpuan pasaran masih kepada krisis bajet Itali yang menimbulkan ketidaktentuan pada zon Eropah. Tambahan, data GDP (KDNK) Jerman yang akan dikeluarkan hari ini diramalkan merosot ekoran kelemahan pada sektor jualan runcit dan imbangan dagangan pada suku tahun ketiga. Jika diteliti pergerakan harga pada chart pasangan matawang EUR/USD, harga telah membuat kenaikan dari paras terendah semasa harga sekitar 1.12150 sehingga berjaya melepasi paras Magic Pivot sebelum harga berjaya menyentuh paras resistance MagicR1 pada indicator Moshed Magic Line pada dagangan semalam.
Pada sesi pasaran Asia hari ini, harga dilihat terus menyambung kenaikan harga semalam dan menguji paras resistance 1.1315 (MagicR1) hari ini sebelum harga membuat sedikit penurunan ke paras SBR (support become resistance) 1.13000. Jika harga terus membuat kenaikan pada sesi dagangan hari ini, jangkaan harga akan menuju ke paras resistance pada 1.1343 (MagicR2) yang berada lebih tinggi dan sekiranya harga berjaya mengekalkan momentum kenaikan, paras tumpuan harga pada paras sekitar 1.1394 (MagicR3) dilihat bakal menjadi destinasi kenaikan harga yang seterusnya.
Namun, jika USD kembali mengukuh semula, jangkaan harga akan membuat penurunan ke paras Magic Pivot 1.1265 hari ini dan seterusnya mencari paras support terdekat yang dilihat pada paras 1.1237 (MagicS1). Kemudiannya, harga yang menyambung penurunan berkemungkinan akan mencari paras terendah yang baru sekitar paras support 1.1187 (MagicS2) mengatasi harga terendah yang dicapai harga pada dagangan Isnin lepas. Dan seterusnya, penurunan harga dilihat boleh mencecah sehingga paras serendah 1.1158 (MagicS3).
 Terus ikuti perkembangan krisis bajet Itali yang masih berlarutan dan juga perkembangan rundingan Brexit. Lihat paras-paras tumpuan harga pada chart EUR/USD berpandukan pada indicator Moshed Magic Line.

Paras support: 1.1237, 1.1187, 1.1158.
Paras resistance: 1.1315, 1.1343, 1.1394.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


US Dolar Kembali Pulih, Bagaimana Pula Dengan Matawang Utama Lain?

Matawang dolar Amerika kembali pulih dengan mula menunjukkan peningkatan berbanding safe-haven yen pada awal dagangan sesi Eropah. Indeks dolar yang mengukur kekuatan dolar greenback berbanding enam matawang utama naik 0.04% kepada $96.53.
Pemulihan US dolar pada hari pertama dagangan tahun baru telah mengehadkan keuntungan yang diraih oleh matawang berisiko seperti dolar euro, pound sterling, dolar Aussie dan kiwi, meskipun di tengah-tengah sentimen perdagangan AS dan China yang kekal positif.
Matawang pound mula susut dari paras ketinggian yang dicapai sejak akhir Disember lalu dan diniagakan berhati-hati berbanding USD. Tumpuan pelabur kini tertumpu kepada penerbitan data PMI pembuatan UK pada petang ini yang dijangka terdapat peningkatan dalam pembacaan tersebut.
Financial Times hari ini menerbitkan satu tinjauan yang dibuat kepada penganalisis ekonomi yang menjangkakan kebimbangan terhadap Brexit akan terus menjejaskan pertumbuhan GDP di UK pada tahun 2020.
 Selain itu, hasil tinjauan daripada 6,500 firma di seluruh Britain oleh British Chambers of Commerce (BCC) baru-baru ini, menunjukkan ekonomi UK pada tahun 2019 berakhir dengan kemerosotan disebabkan oleh ketidakpastian jangka panjang, peningkatan kos perniagaan dalam kelembapan ekonomi global.
BCC meramalkan ekonomi UK meningkat sebanyak 1.34% pada tahun 2019 serta mencatat pertumbuhan yang lebih perlahan sehingga 1% pada tahun 2020 yang akan menjadi prestasi terburuk dalam tempoh satu dekad.
Ini menunjukkan ketidakpastian Brexit akan terus membelenggu pasaran meskipun pengunduran UK dari EU pada 31 Januari 2020 akan terjadi.
Sementara itu, pengumuman oleh Bank Pusat China (PBOC) mengenai penurunan 50 mata asas dalam Nisbah Keperluan Rizab bank (RRR), melepaskan kira-kira 800 bilion yuan untuk merangsang ekonomi, telah meningkatkan sentimen buat pasaran ekuiti di Asia.


Analisis Teknikal USD/CAD – Timeframe H1 – 30/1/2018

 Momentum pergerakan USD/CAD masih dikuasai mood bearish(rujuk timeframe daily) tetapi jika diperhatikan ia masih sideways di sekitar harga antara Key Resistance dan juga Key Support sejak minggu lalu.
Sekiranya ia berjaya untuk breakout Key Support Zone ini, USD/CAD berpotensi tinggi untuk meneruskan lagi penurunan dan target terhampir adalah ke sekitar harga 1.2250 atau lebih rendah ke 1.2200. Oleh itu, selagi ia tidak breakout Key Resistance, mood pergerakan masih ke arah downside.


Lonjakan Sterling Membantutkan Pengukuhan US Dollar

US Dollar Index meneruskan terjunan ke paras terendah dalam tempoh tiga minggu pada Rabu apabila diseret turun oleh kebangkitan matawang Sterling. lonjakan matawang tersebut disebabkan keputusan Theresa May yang dikatakan akan mengadakan pilihan raya umum lebih awal menjelang rundingan Brexit.
Matawang British melonjak ke paras tertinggi dalam tempoh enam bulan selepas May menyifatkan bahawa kepimpinan yang kukuh dan stabil diperlukan bagi mengadakan perbincangan dengan Kesatuan Eropah mengenai proses rundingan keluar Brexit.
US Dollar Index yang mengukur matawang utama kali terakhir dinilai meningkat sebanyak 0.1 peratus, tidak jauh daripada paras terendah iaitu 99.465.
Matawang Sterling didagang stabil hari ini selepas meningkat ke paras tertinggi sejak awal Oktober apabila pelabur bergegas untuk melindungi short positions.
 Menurut ketua strategi matawang di Mizuho Securities di Tokyo, Masafumi Yamamoto mengatakan bahawa keputusan May untuk melaksanakan pilihanraya telah menyokong kenaikan matawang GBP.
Namun begitu masih terdapat beberapa isu-isu lain yang bakal mempengaruhi sentimen risiko seperti Korea Utara dan juga pilihanraya Perancis.
US Dollar meningkat sebanyak 0.1 peratus kepada 108.57 Yen manakala Euro stabil dalam sesi ini.
Pasaran juga meletakkan penelitian terhadap perbincangan ekonomi di antara AS dan Jepun terutama berkaitan dengan hala tuju asar perdagangan Trump yang selanjutnya. Seorang pegawai kanan Jepun juga memberitahu bahawa pusingan pertama dialog ekonomi di antara AS dan Jepun tidak menyentuh isu pertukaran matawang.


Pergerakan Semasa Pasaran Forex Menjelang Pembukaan Pasaran Eropah

US dolar sedikit melemah menjelang penetapan polisi monetari The Fed dan sidang media pengerusi baru Fed Jerome Powell pada awal pagi Khamis. Pasaran juga yakin dengan jangkaan sekurang-kurangnya tiga kali kenaikan kadar faedah tahun ini.
Indeks US dolar membuat sedikit penurunan terhadap enam matawang utama sebanyak 0.17% dan mencapai paras harga 89.86 setakat pada pukul 2 petang. US dolar meneruskan penurunan tahun lalu sehinggalah pada awal 2018 tetapi berkemungkinan matawang ini mendapat sokongan daripada mesyuarat FOMC yang dijangka akan mengukuhkan lagi pengetatan polisi monetari.
Sementara The Fed bersedia untuk meningkatkan kadar faedah pada minggu ini, kebanyakan bank pusat Asia dilihat tidak mengikuti jejak langkah tersebut. Bank pusat China dan Jepun tidak banyak melihat sebab untuk menaikkan kadar faedah. Reserve Bank of Australia (RBA) dalam minit mesyuaratnya pada Selasa menunjukkan tiada niat di pihak bank pusat untuk mengubah polisi.
 Pair USD/JPY menyusut sebanyak 0.12% ke paras harga 106.42 setakat pada kulul 2.20 petang. US dolar lemah berbanding matawang Yen pada tahun ini walaupun jangkaan kenaikan kadar Fed antara tiga kali ke empat kali pada tahun ini.
Pair AUD/USD meningkat sebanyak 0.12% ke paras harga 0.7698 setakat ini. RBA akan terus berhati-hati terhadap pengukuhan AUD yang boleh menghalang untuk mencapai sasaran inflasi 2%. RBA juga optimis kepada pertumbuhan KDNK pada tahun 2018 yang mampu melebihi sasaran.
Pentadbiran Trump dijangka mengumumkan tariff baru kepada China pada hari Jumaat dimana tariff itu boleh mencecah $60 bilion. Pelabur kini agak sensitif kepada hubungan antara US dan China sama ada tariff baru tersebut boleh mencetuskan perang perdagangan.


Pasaran Waspada, Minit FOMC Kini Jadi Fokus!

Dolar greenback bergerak mendatar pada sesi Eropah ketika pelabur mengambil langkah berhati-hati menuju penerbitan laporan minit mesyuarat FOMC pada sesi New York.
Berbanding sekumpulan mata wang utama, indeks dolar yang mengukur kekuatan dolar greenback mengukuh pada sekitar paras tertinggi 2 bulan pada 103.50.
Pengukuhan greenback telah menekan pesaing utamanya untuk didagangkan lebih rendah.
Antara yang menjadi fokus utama pelabur pada hari ini adalah dolar New Zealand yang menjunam parah selepas bank pusat memberi isyarat untuk menghentikan kenaikan kadar.
 Reserve Bank of New Zealand (RBNZ) telah menaikkan kadar faedah sebanyak 25 mata asas kepada 5.50% pada mesyuarat polisi terbarunya.
Sementara itu, mata wang pound pula mempamerkan pergerakan tidak menentu ketika pelabur masih menilai data terbaru yang menunjukkan inflasi UK menurun ketara tetapi kekal tinggi pada bulan April.
Pelabur kini berbelah bahagi sama ada Bank of England (BOE) akan terus menaikkan kadar faedah atau menghentikannya selepas melihat data terbaru yang dikeluarkan.
Selain itu, euro menyentuh paras terlemah dua bulan berbanding greenback dengan pelabur kini memberi tumpuan kepada ucapan Presiden Bank Pusat Eropah (ECB) Christine Lagarde.
Dalam pada itu, pelabur akan terus mengikuti perkembangan mengenai drama siling hutang Amerika Syarikat yang masih belum mencapai kata sepakat.


Amerika Syarikat Bakal Tingkatkan Tarif Jika Perjanjian Masih Gagal Dicapai

Dagangan safe-haven kembali mencatatkan pengukuhan sejak semalam ekoran perkembangan negatif rundingan dagang antara Amerika Syarikat dan China yang dilaporkan.
Berhubung rundingan bersama China, Michael Pillsbury yang merupakan penasihat Donald Trump mengatakan bahawa Presiden Amerika Syarikat itu bersedia untuk menghangatkan lagi perang dagang jika perjanjian masih gagal dicapai dalam masa terdekat.
Media China juga turut menerbitkan artikel berkenaan pendirian Donald Trump itu jika tiada penyelesaian dicapai kedua-dua pilihan pada pertemuan yang seterusnya.
Dengan itu, pelabur kini mula menjangkakan kebarangkalian untuk kadar tarif import bakal dinaikkan lebih tinggi lagi selepas ini dan boleh mencecah 50% hingga 100% jika perjanjian tidak mencapai kesepakatan.
 Menurut Ketua Pengarang di Global Times Hu Xijin, China dilihat tidak begitu cemas untuk mencapai perjanjian berbanding gesaan oleh pihak Amerika Syarikat.
Perkembangan rundingan yang semakin mengurangkan keyakinan terhadap harapan untuk China dan Amerika Syarikat mencapai kesepakatan ini telah kembali meningkatkan risiko dalam pasaran dagangan.
Dolar Australia antara yang menerima tekanan berikutan sentimen pasaran kembali berisiko dengan penurunan ketara ditunjukkan oleh dagangan Aussie semalam.
Penurunan Aussie juga turut didorong oleh faktor laporan pekerjaan Australia yang merosot ekoran kadar pengangguran mencatatkan peningkatan tertinggi untuk tahun ini.


Analisis Teknikal AUD/USD – Timeframe H1 – 3/10/2018

Pergerakan harga bagi pasangan matawang AUD/USD pada dagangan semalam menunjukkan harga membuat kejatuhan drastik ekoran matawang AUD terus lemah disebabkan pasaran kembali dilihat berisiko (risk-off). Setelah harga menguji paras resistance 0.72350 dan gagal menembusinya, harga terus turun melepasi paras 0.72100 sehingga ke paras 0.71700. Berdasarkan indicator Moshed Magic Line, harga telah turun dari paras resistance MagicR1 melepasi paras Magic Pivot semalam dan juga melepasi ketiga-tiga paras support pada sesi pasaran Eropah semalam. Kemudian harga membuat kenaikan semula ke paras support MagicS2 dan menutup harga pada paras sekitar support MagicS3.
Pada sesi pasaran Asia hari ini, harga dilihat telah turun menguji sekali lagi paras support 0.71700 yang dicapai semalam sebelum membuat sedikit kenaikan semula ke paras Magic Pivot 0.7194 hari ini. Harga dilihat gagal membuat lonjakan lebih tinggi dan didagangkan rendah semula di mana harga semasa berada pada paras 0.71810 setakat jam 1.58 petang. Jika harga menyambung penurunan, harga berkemungkinan membuat Lower Low yang baru di sekitar paras support 0.7151 (MagicS1) dan seterusnya ke paras support yang lebih rendah yang dilihat berada pada paras 0.7118 (MagicS2). Dan jika harga masih mengalami kejatuhan, berkemungkinan harga akan turun melepasi paras 0.70900 sebelum menuju ke paras support 0.7074 (MagicS3).
 Sebaliknya, jika harga gagal mengekalkan momentum penurunannya, harga mampu untuk melonjak semula sehingga mencapai paras resistance 0.7227 (MagicR1) yang berada pada zon SBR (support become resistance) sebelum ini. Jika harga meneruskan lagi kenaikan, paras yang dilihat berpotensi untuk dituju harga adalah pada paras resistance 0.7271 (MagicR2) sebelum harga naik menguji kembali paras 0.7303 (MagicR3) yang beberapa kali telah diuji harga sebelum ini namun masih gagal menembusi (breakout) paras tersebut.
Pasaran masih melihat AUD sebagai dagangan berisiko berikutan isu perang dagang AS-China yang menyumbang kepada kemerosotan permintaan luaran sekaligus memberi kesan terhadap data PMI di China. Terus ikuti perkembangan berita-berita global semasa yang mempengaruhi pergerakan harga dalam pasaran semasa khususnya pada chart AUD/USD. Dan juga, lihat indicator Moshed Magic Line dalam melengkapkan analisis teknikal harian anda.

Paras support: 0.7151, 0.7118, 0.7074.
Paras resistance: 0.7227, 0.7271, 0.7303.


Situasi Parah, Teras Inflasi Singapura Capai Paras Tertinggi 14 Tahun

‘Percaya atau tidak tekanan inflasi negara jiran berkait rapat dengan negara kita juga.’
Inflasi teras Singapura memacak pada kadar tertinggi 14 tahun, seterusnya menerangkan tindakan pengetatan dasar mentari Bank Pusat Singapura bulan ini.
Menurut bacaan data yang diterbitkan oleh Pihak Berkuasa Kewangan Singapura, teras inflasi bagi bulan Jun meningkat 4.4% berbanding bulan lepas pada 3.60%.
Ulas mengenai lonjakan tersebut, ia merupakan peningkatan tertinggi sejak 2008 dan melepasi anggaran median tinjauan Bloomberg untuk keuntungan dalam harga pada 4.1%.
Pihak Berkuasa Kewangan Singapura turut mengesahkan bahawa rentetan daripada lonjakan tersebut, pengetatan dasar monetari buat kali ke-3 tahun ini merupakan satu keperluan dalam mengawal tekanan yang mencanak.
 Dalam pada itu, kemas kini unjuran inflasi Singapura memperlihatkan ukuran teras dinaikkan antara 3%-4% berbanding 2.5%-3.5% sebelum ini.
Selain itu, bacaan indeks harga pengguna (CPI) Singapura juga mencanak 6.7% berbanding 5.6% sebelum ini sementara unjuran median Bloomberg pada 6.2%.
Rentetan itu, Pihak Berkuasa Kewangan Singapura meramalkan lonjakan antara 5%-6% tahun ini berbanding unjuran 4.5%-5.5%.
Di seberang tambak, catatan inflasi Malaysia juga meningkat 3.4% pada Jun berbanding 2.8% pada bulan sebelumnya.
Umumnya, sekatan import dari Malaysia secara tidak langsung boleh memberi kesan kepada Singapura di mana negara kita merupakan pembekal terbesar ke sana.


Rundingan AS-China – Apa itu Perjanjian Perdagangan Fasa Pertama?

Perjanjian Perdagangan Fasa Pertama yang diumumkan pada Jumaat lalu oleh Presiden Amerika Syarikat (AS) Donald Trump sebagai kesepakatan yang dipersetujui bersama dengan China telah membawa reaksi yang berbeza dalam pasaran saham dan pasaran kewangan.
Dolar Amerika gagal mengekalkan pengukuhannya kerana ‘perjanjian besar’ yang dimaksudkan oleh Trump, dilihat sebagai ‘perjanjian sementara’ oleh penganalisis di samping tiada isu-isu yang lebih utama dibincangkan dalam perjanjian ini.
Antara perkara yang digariskan dalam perjanjian tersebut adalah isu tarif yang menjadi faktor utama China untuk berunding dengan AS. Pentadbiran Trump bersetuju untuk menangguhkan penambahan tarif $250 bilion barangan import China yang sepatutnya akan mula dilaksanakan pada 15 Oktober.
Tindakan tersebut adalah sebagai balasan kepada China untuk membeli produk pertanian AS yang bernilai $40 hingga $50 bilion setiap tahun. Bagaimanapun, isu tarif yang akan mula dilaksanakan ke atas China pada Disember ini pula tidak disentuh dalam perjanjian ini.
 Jika sebelum ini Trump menuduh China sebagai pemanipulasi matawang kerana menetapkan nilai yuan pada paras terendah, menerusi perjanjian ini, AS dan China turut mencapai kesepakatan berhubung ketelusan dalam pasaran pertukaran asing dan pasaran bebas.
Selain itu, perjanjian tersebut juga perlu ditulis dan ia mengambil masa sehingga lima minggu untuk disiapkan. Ini menyebabkan pelabur kekal berwaspada kerana dalam tempoh tersebut pelbagai kemungkinan akan berlaku.
Kekhuatiran bertambah apabila Trump turut menyatakan bahawa beliau tidak menolak kemungkinan bahawa perjanjian tersebut boleh terlerai dalam tempoh tersebut.
Susulan daripada perjanjian tersebut, China dilaporkan ingin mengadakan perbincangan yang lebih lanjut dengan AS sebelum memuktamadkan perjanjian fasa pertama itu.
Dengan perbincangan yang diteruskan, pelabur akan terus memantau perkembangannya dan isu-isu yang timbul yang melibatkan rundingan ini dengan lebih dekat.


Analisis GOLD – Emas Gelongsor Di Sesi Eropah Selepas Mendatar Di Awal Minggu

Komoditi emas didagangkan mendatar pada awal minggu dipengaruhi oleh pergerakan suram US dolar susulan cuti umum di Amerika Syarikat (AS), dengan tumpuan pelabur kini terarah pula kepada penerbitan data PMI perkhidmatan AS tinjauan ISM setelah pelabur menyaksikan bacaan kurang memberangsangkan minggu lalu pada data tinjauan pembuatan AS.
Pergerakan US dolar masih perlahan bersambung pada hari ini (Selasa) berikutan kewaspadaan pelabur menjelang laporan minit mesyuarat FOMC dan seterusnya pada laporan data pekerjaan NFP AS pada penghujung minggu.
Minit FOMC akan memberikan pandangan terperinci di sebalik pengumuman kenaikan kadar faedah oleh Federal Reserve (Fed) tentang kenaikan kadar faedah sebanyak 75 mata asas bagi memerangi inflasi pada mesyuarat terbaru.
Selain itu, berlakunya peningkatan sedikit terhadap hasil bon AS 10 tahun, membuatkan dagangan komoditi emas bergerak terhad.
Perhatikan pergerakan harga pada carta XAU/USD yang mengukur nilai emas berbanding US dolar, harga emas telah kembali meningkat semula di atas zon 1800.00 setelah penurunan pada Jumaat lalu telah mencecah 1785.00.
Harga bergerak mendatar sepanjang dagangan Isnin semalam dengan paras sokongan Moving Average 50 (MA50) pada rangka masa 1 jam di carta XAU/USD dilihat sedang menyokong harga emas daripada jatuh semula.
Menyambung dagangan pada hari ini (Selasa), harga dilihat sedikit meningkat di sesi Asia namun masih dalam pergerakan yang perlahan dengan zon sekitar 1810.00 menjadi halangan buat harga meneruskan kenaikan seperti dagangan semalam.
 Penurunan harga emas mula dilihat berlaku pada sesi Eropah petang ini dengan harga menuju semula ke zon penting 1800.00 sebelum jangkaan penurunan yang bakal diteruskan akan mencecah semula pada zon support 1785.00 yang diuji pada Jumaat lalu.
Penurunan lebih rendah melepasi zon tersebut pula bakal mencatatkan paras terendah terbaru harga emas untuk tempoh 7 minggu.
Sebaliknya jika paras MA50 berjaya terus menyokong harga untuk melantun semula dan harga berjaya membuat kenaikan melepasi zon 1815.00, kenaikan lebih tinggi akan dijangkakan bakal berlaku selepas isyarat pergerakan bullish harga emas yang lebih ketara.
Untuk kenaikan lebih tinggi, harga dilihat bakal menguji rintangan pada 1830.00, antara paras yang menjadi tumpuan penting sebelum ini dan berkemungkinan paras lebih tinggi mampu dicapai oleh emas bergantung kepada situasi semasa dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Prestasi GDP Kanada Positif Sejajar Dengan Jangkaan Pasaran

Ekonomi Kanada berkembang pada kadar 0.2% pada April selepas merekod kenaikan 0.5% pada bulan sebelum itu. Data kali ini sejajar dengan jangkaan pasaran dari segi tahun ke tahun pada paras 3.3%.
Kanada agak unik kerana Jabatan Statistik mereka mengeluarkan data KDNK (GDP) setiap bulan yang tidak banyak negara lain berbuat demikian selain mengeluarkan data suku tahunan.
14 daripada 20 sektor berkembang pada tempoh ini, walaupun pengeluaran barangan tidak berubah pada tempoh sama dengan kenaikan tahunan sebanyak 4.2%.
Terdapat pertumbuhan berterusan dalam sektor minyak, tetapi kejatuhan 0.9% pula dicatat dalam pengeluaran pembuatan yang membawa kepada kadar tahunan 2.0%.
 Sektor perkhidmatan berkembang 0.3% pada tempoh sama yang menyumbang kepada kenaikan 3.0% secara tahunan.
Pertumbuhan kukuh direkod dalam peruncitan dan jualan borong dengan kenaikan 1.0% dalam sektor pengangkutan.
Bank of Canada dilihat semakin optimis dengan perkembangan ekonomi dan dijangka tiada perubahan yang signifikan berikutan laporan data pertumbuhan GDP hari ini, walaupun sektor pembuatan agak mengecewakan.
Terdapat spekulasi kenaikan kadar faedah pada mesyuarat Julai selepas dua pegawai dari Bank of Canada memperkatakan hal tersebut pada Khamis.


[Video] Perbincangan Tentang News FOMC, USD Naik atau Turun?

“klik untuk play video di atas”
Salam sejahtera semua. Berhadapan dengan FOMC pagi kejap lagi, ramai yang confuse apa akan jadi kalau Fed naikkan rate. Apa akan jadi pada USDJPY, EURUSD, dan GBPUSD? Ada yang cakap begitu dan begini. Ada juga yang tak tahu langsung tentang perkara ini.
Jadi di sini saya sediakan video untuk mengupas sikit projection FOMC dan mengulas tentang sentiment pasaran tentang news FOMC ini.
 Video ini asalnya saya hanya nak SHARE untuk Ahli Moshed Traders Zone sahaja, tapi saya fikir kali ini nak share kepada semua pembaca Moshed Dot Com.
Ulasan ini adalah dari sudut pandangan peribadi saya sebagai seorang trader, dan tidak bermaksud untuk ada apa-apa arahan trading. Semua atas risiko anda sendiri. Akaun masing-masing kan, Money Management pun dah belajar. Jadi apa jua tindakan atas kapasiti masing-masing. Harap anda berhati-hati trading.
Saya hanya SHARE sahaja. Saya harap lebih ramai dapat manfaat. Nak lebih banyak belajar tentang ini dari masa ke masa, sila terus dapatkan keAhlian Moshed Traders Zone di sini – KLIK SINI
Anda akan selalu dapat video pembelajaran seperti ini jika anda menjadi Ahli Moshed Traders Zone.
Lengkap dari Zero to Hero! Penyertaan adalah terhad! Siap dapat buku fizikal lagi!
SHARE jika video analisa ini bermanfaat! Good Luck FOMC dan enjoy your trading!


Oh, Patut La EUR/USD Naik Ke Paras Tertinggi 4 Minggu

US dolar menyambung penyusutan pada dagangan Rabu semalam susulan terbitan laporan data pekerjaan ADP NFP Amerika Syarikat (AS) pada sesi New York semalam menepati ramalan dengan angka yang sedikit menurun kepada 455,000 berbanding 486,000 bacaan sebelumnya.
Kemudiannya menyusul pula data bacaan akhir pertumbuhan ekonomi AS untuk suku terakhir 2021 yang sedikit susut berbanding jangkaan untuk kekal seperti bacaan terdahulu mendorong untuk US dolar terus lemah menjelang laporan pekerjaan NFP di penghujung minggu.
Oleh itu, pergerakan harga pada carta pasangan mata wang EUR/USD telah menyambung kenaikan lebih tinggi semalam setelah berjaya melepasi rintangan pada zon SBR (support become resistance) 1.11300.

Situasi kenaikan harga ini dijangka akan berterusan selepas lonjakan yang berlaku pada Selasa lalu susulan perkembangan positif rundingan damai antara Rusia dan Ukraine yang menyokong pengukuhan Euro.
Seterusnya kenaikan harga dilihat bakal menguji paras tumpuan pada 1.12000 sebelum kenaikan yang masih diteruskan akan menuju ke ke para sekitar 1.12700 pula untuk menguji zon SBR yang lebih tinggi itu.
 Namun pelabur tetap berhati-hati untuk pengukuhan US dolar semula yang boleh mendorong perubahan arah harga untuk menjunam.
Sekiranya laporan pekerjaan NFP AS pada sesi New York malam nanti memaparkan bacaan yang memberangsangkan, boleh menjadi faktor untuk US dolar kembali mengukuh semula dan berada dalam landasan pengetatan polisi oleh Federal Reserve (Fed) sebelum ini semula.
Untuk jangkaan penurunan harga, paras 1.1000 bakal kembali menjadi tumpuan untuk diuji yang berkemungkinan boleh menjadi paras sokongan buat harga.
Namun, penurunan harga yang lebih rendah diteruskan akan mendorong harga untuk susut menuju zon sekitar 1.09000 sebelum ke zon support 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Reaksi Selepas FOMC, GBP/USD Lonjak 160 Pips Ke Paras Tertinggi Terbaru 4 Minggu!

Federal Reserve (Fed) menepati jangkaan membuat kenaikan kadar faedah sebanyak 75 mata asas buat kali kedua pada mesyuarat FOMC awal pagi Khamis ini, namun US dolar dilihat menyusut selepas keputusan mesyuarat tersebut.
Pengerusi Fed, Jerome Powell, memberikan petunjuk bahawa kenaikan kadar faedah yang agresif bakal diteruskan lagi pada mesyuarat yang akan datang tetapi Powell juga melihat pilihan bahawa Fed perlu untuk memperlahankan kenaikan kadar faedah untuk baki mesyuarat sehingga ke penghujung 2022.
Menurut Powell dalam ulasan susulan selepas mesyuarat, Amerika Syarikat (AS) tidak berada dalam kemelesetan ekonomi dengan firma AS meneruskan pengambilan pekerja yang melebihi 350,000 pertambahan pekerja bagi setiap bulan.
Pada minggu ini kekurangan data ekonomi United Kingdom (UK) menyebabkan pergerakan suram bagi mata wang Pound. Selain itu, pelabur juga masih lagi berwaspada untuk mesyuarat polisi Bank Of England (BOE) pada dagangan awal Ogos minggu hadapan.

Memperhatikan pergerakan pasangan mata wang GBP/USD, harga telah memaparkan lonjak sekitar 160 pips pada New York selepas pengumuman kenaikan kadar faedah oleh Fed yang menyaksikan US dolar melemah dalam pasaran.
Harga telah berjaya menembusi paras halangan 1.21000 sebelum melanjutkan peningkatan sehingga ke paras ketinggian terbaru 4 minggu hampir menyentuh paras 1.22000.
Memberikan isyarat pergerakan bullish, kenaikan harga disokong oleh paras Moving Average 50 (MA50) pada rangka masa 1 jam di carta GBP/USD sebelum harga melantun dari paras tersebut.
 Dengan corak lonjakan yang dipaparkan, tidak mustahil untuk harga menyambung kenaikan lebih tinggi menuju penghujung minggu, namun bergantung pada pergerakan US dolar di mana tumpuan pelabur terarah pula pada penerbitan data pertumbuhan ekonomi AS untuk suku kedua.
Jika harga meneruskan kenaikan dan menembusi zon rintangan pada 1.22000, sasaran seterusnya harga berkemungkinan akan mencapai ketinggian 1.23000 pada pergerakan trend bullish yang diteruskan.
Bagi sasaran peningkatan harga yang lebih tinggi, zon tumpuan pada 1.24000 bakal dituju untuk harga catatkan paras ketinggian terbaru 6 minggu.
Sebaliknya jika harga gagal untuk menembusi rintangan 1.22000 dan menyusut semula, paras 1.21000 dilihat bakal menjadi tumpuan awal untuk diuji sebelum pelabur menilai reaksi harga bagi petunjuk pergerakan harga selanjutnya.
Jika penurunan lebih rendah harga terus berlaku, paras sokongan pada 1.20000 akan diuji terlebih dahulu sebelum harga susut lebih menuju pula ke paras-paras tumpuan sebelum ini seperti sekitar 1.19400 atau 1.18800.
Lihat pada gambar carta harga pasangan GBP/USD dibawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Sambung Lonjakan Ke Paras $1.2200, Tapi Momentum Sedikit Kendur

Sementara penganalisis menjangkakan prestasi suram oleh Pound menuju penghujung minggu ini dengan jangkaan data ekonomi UK bakal diterbitkan suram, lain pula cerita di awal minggu.
Pound meningkat ke paras tertinggi 3 minggu berbanding US dolar, tetapi kenaikan harga adalah didorong oleh faktor penyusutan US dolar selepas terkesan dengan laporan pekerjaan NFP Amerika Syarikat (AS) yang diterbitkan minggu lalu.
Presiden Federal Reserve (Fed) cawangan San Francisco, Mary Daly menyatakan bahawa pilihan untuk kenaikan kadar faedah terbaru berkemungkinan 50 atau 25 mata asas.
Ini semakin menguatkan lagi kecederungan Fed bagi langkah memperlahankan pengetatan dasar monetarinya sebelum ini.
Sentimen pasaran yang dipulihkan dengan berita pembukaan Hong Kong setelah ditutup 3 tahun lalu mula menjernihkan suasana pasaran global, tetapi menjadi tekanan buat US dolar sebagai mata wang safe-haven.

Meneliti pergerakan harga pada carta pasangan mata wang GBP/USD pada Isnin semalam, harga telah catatkan kenaikan harian sekitar 100 pips, namun momentum dilihat lebih perlahan berbanding lonjakan pada Jumaat lalu.
 Setelah melepasi paras 1.21000, harga telah mencapai paras ketinggian pada 1.22000 dan mula perlahan di sekitar tersebut di penghujung sesi New York.
Menyambung dagangan di sesi Asia pagi ini (Selasa), harga sedikit mendatar di bawah 1.22000 yang kini menjadi zon rintangan terbaru buat harga.
Namun kenaikan lebih tinggi akan dijangkakan untuk melepasi zon tersebut sebelum mensasarkan pula pada ketinggian baru sekitar 1.23000.
Tetapi jika kenaikan lebih tinggi gagal diteruskan selepas tersangkut di zon 1.22000, penurunan harga berkemungkinan boleh berlaku semula.
Harga bakal singgah kembali di zon 1.21000 dan jika harga gagal dilantunkan, penurunan lebih rendah menembusi zon itu bakal menuju ke sekitar 1.2000 atau 1.19000 yang menjadi tumpuan pada minggu-minggu sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Forex Global Setakat Hari Ini

US dolar hari ini menguat berbanding enam matawang utama dunia yang dapat dilihat dalam indeks US dolar. Hal ini disokong oleh kelemahan matawang Euro berikutan kebimbangan dalam situasi politik di Eropah.
Eur/Usd hari ini sahaja telah mencatatkan penurunan hampir 100 pip ke paras terendah di 1.0655. Manakala Indeks US dolar kini berada di 100.56 hampir mencatatkan kenaikan terbesar sejak dua minggu lepas.
US dolar melemah sejak permulaan 2017 dengan ketidaktentuan polisi yang akan dibawa oleh Trump. Tindakan beliau yang sukar dijangka menjadikan pelabur-pelabur dalam ‘mood‘ berhati-hati dan menyebabkan pergerakan pasaran yang sukar dijangka sejak akhir-akhir ini.
 Emas turut mengambil kesempatan dari kelemahan US dolar sejak akhir-akhir ini. Namun, dengan penguatan ‘greenback‘ hari ini, emas terpaksa akur dan sedikit lemah selepas mencapai paras tertinggi di 1237.45.
Berbanding Yen, US dolar hari ini juga menguat hampir 100 pip dan ketika ini berada di paras 112.40. Sebelum ini pihak kerajaan Jepun enggan mengulas ‘komen Trump terhadap matawang’ dan paras harga pasaran matawang bagi Yen. Untuk pengetahuan pembaca Jepun merupakan sebuah negara pengeksport dan memerlukan nilai Yen yang rendah untuk bersaing dengan lebih kompetitif dalam perdagangan global.
Apa yang menjadi kebimbangan pemain-pemain pasaran ketika ini adalah tindakan selanjutnya dari Presiden Trump. Komen tentang matawang sebelum ini memberi isyarat tentang keperihatinan pihak US tentang kekuatan US dolar yang menyukarkan mereka bersaing dalam perdagangan antarabangsa. Sehingga hari ini, pasaran masih lagi ternanti-nanti isyarat yang lebih jelas dari Trump tentang rangsangan fiskal.
Di Eropah pula, Draghi seakan mahu nilai Euro yang lebih rendah dengan ucapan yang agak ‘dovish‘ semalam, sama seperti yang dikatakan beliau dalam penetapan kadar sebelum ini. Secara keseluruhan, pemain pasaran masih lagi menunggu tindakan seterusnya dari Trump dan sehingga itu, pasaran dijangka bergerak dalam keadaan ketaktentuan.


Ramai Menantikan Ucapan Janet Yellen Jumaat Nanti

US Dollar melemah hari ini melihatkan ketidakpastian bila akan berlakunya kenaikan interest rate menantikan ucapan Janet Yellen jumaat nanti.
Indeks US Dollar melihatkan matawang Greenback turun sebanyak 0.25% kembali ke paras 94.29.
 Penurunan US Dollar adalah diakibatkan pelabur akan memberi tumpuan penuh kepada ucapan Yellen di Jackson Hole, Jumaat nanti.
Pemerhati pasaran akan menunguu untuk melihat sama ada Yellen akan mengeluarkan kenyataan yang berbau hawkish atau dovish nanti.
Klik sini untuk belajar Forex


Inflasi UK Makin Melampau, Catat 11% Pada Bulan Oktober!

Sudah habis kosa kata untuk menjelaskan bacaan terbaharu dalam data inflasi UK yang terus mengejutkan pasaran dengan peningkatan lebih tinggi pada bulan Oktober.
Meneliti laporan Pejabat Perangkaan Nasional (ONS), indeks harga pengguna (CPI) tahunan UK meningkat kepada 11.1% pada bulan lalu, sekali gus meletakkannya pada puncak tertinggi baharu 41 tahun.
Angka yang direkodkan juga tersasar daripada jangkaan untuk peningkatan 10.7%, dan meningkat daripada bacaan sebelumnya pada September iaitu 10.1%.
 Pada asas bulanan pula, harga pengguna menokok 2.0% pada Oktober berbanding jangkaan 1.7% dan catatan 0.5% pada bulan terdahulu.
Sementara itu, inflasi teras (tidak termasuk harga makanan dan tenaga) dilaporkan meningkat 6.5% tahun ke tahun pada bulan lalu berbanding 6.5% yang direkodkan pada bulan sebelumnya.
Inflasi kini lima kali ganda lebih tinggi daripada sasaran 2% Bank of England (BOE), menambahkan tekanan buat bank pusat itu melaksanakan kadar faedah yang lebih tinggi.
BOE telah meningkatkan kadar faedah sebanyak 8 kali sejak akhir tahun lalu bagi mengekang tekanan harga, namun malangnya, inflasi terus bermaharajalela dengan lonjakan lebih tinggi pada bulan Oktober.


China Huru-hara, Pasaran Kacau Bilau!

Kebangkitan US dolar kembali menghiasi dagangan awal minggu selepas mendapat sokongan daripada sentimen berisiko berhubung Covid-19 di China dan kenyataan hawkish penggubal dasar Federal Reserve (Fed).
Berbanding kebanyakan mata wang utama, indeks dolar yang mengukur kekuatan dolar greenback didagangkan meningkat pada 106.70 ketika sesi Asia.
Raja mata wang itu pada mulanya hanya meraih sedikit kenaikan ketika awal dagangan, melonjak lebih tinggi pada sesi New York (Isnin) setelah pembuat dasar Fed James Bullard dan John Williams.
Presiden Fed St Louis James Bullard mengatakan bahawa bank pusat itu perlu meneruskan kenaikan kadar sehingga 2023, membawa kadar dana mereka kepada julat sasaran 5%-7%.
Dalam pada itu, Presiden Fed New York John Williams mengatakan inflasi masih tinggi dan ia akan mengambil masa untuk turun, menegaskan bahawa bank pusat perlu lebih berusaha dalam menurunkan tekanan harga.
 Sementara itu, dagangan safe-haven mendapat dorongan untuk mengukuh pada Isnin berikutan ketegangan yang semakin meningkat di China.
Kemarahan rakyat China meletus pada hujung minggu, menyaksikan beratus-ratus penunjuk perasaan menunjukkan protes di Shanghai berikutan rasa tidak puas hati terhadap sekatan ketat Covid-19 yang tidak berkesudahan.
Mata wang sensitif risiko, dolar Australia dan New Zealand susut mendadak berikutan ketidaktentuan yang menimpa China.
Dolar Aussie turut terjejas oleh kejatuhan pertama jualan runcit Australia untuk tahun ini pada bulan Oktober, menandakan kenaikan kadar faedah yang tinggi akhirnya memperlihatkan kesan kepada perbelanjaan.
Dalam pada itu, euro memaparkan pergerakan luar biasa dengan melonjak tinggi pada sesi Eropah ekoran pendirian Bank Pusat Eropah (ECB) yang hawkish untuk melanjutkan peningkatan kadar faedah.
Bagaimanapun apabila melangkah masuk ke sesi New York, mata wang itu kembali memadamkan keuntungan berikutan dagangan US dolar yang lebih kuat.


Data CPI Australia Naik 0.70% Pada Suku Ketiga

Indeks Harga Pengguna (CPI) Australia yang dikeluarkan pada suku ke-tiga adalah baik pagi tadi. Inflasi tahunan juga dilihat meningkat selepas bank pusat melonggarkan polisinya pada tahun ini dengan pemotongan kadar sebanyak dua kali.
Harga pengguna meningkat 0.70% pada suku ketiga berbanding suku kedua iaitu 0.40%. Dari segi bacaan tahunan CPI naik 1.30%, manakala inflasi tahunan turun kepada 1.00% pada suku kedua iaitu paling rendah sejak 1999.

Hal ini menyebabkan kesan langsung sejurus pengumuman data ini yang memperlihatkan Aussie menguat mendadak. AUD/USD naik sebanyak 80 pip. Sebelum ini Aussie naik-turun disebabkan sentimen semasa penguatan matawang greenback (USD).

Sumber: Trading view
 Kebanyakan pemain pasaran tidak menjangkakan RBA (Bank Pusat Australia) akan memotong kadar lagi. Data inflasi terkini menguatkan lagi kepada jangkaan ini. RBA mengurangkan kadar pada Ogos lepas kepada 1.50% dari 1.75%. Mesyuarat RBA seterusnya akan berlangsung pada 1 November ini.
Inflasi tahun ini telah berada dalam keadaan tren menurun sejak tiga tahun lepas dan data pagi tadi tidak mampu mengubah tren ini yang bermula sejak 2014. Pembuat polisi agak risau dengan inflasi yang lemah ini kerana selalunya ia menunjukkan permintaan lemah dari konsumer.
Hal ini boleh menjadi bertambah buruk kerana konsumer akan beranggapan yang harga mungkin akan menurun lagi di masa hadapan yang menghalang mereka daripada berbelanja pada masa ini.
Kebanyakan negara besar sedang berada dalam keadaan deflasi sejak beberapa tahun ini. Deflasi bermaksud inflasi yang negatif iaitu tahap harga barang yang menurun. Hal ini menyebabkan bank pusat memotong kadar faedah.
KDNK (GDP) Australia meningkat sebanyak 0.50% pada suku kedua yang merosot dari 1.10% pada suku pertama.
Pun begitu, Ekonomi Australia masih dilihat baik walaupun berlaku ketaktentuan dalam harga komoditi yang mengurangkan permintaan dunia.


Pertumbuhan KDNK Amerika Syarikat Capai Paras Tertinggi Tiga Tahun Lalu

Ekonomi Amerika Syarikat mencatat pertumbuhan lebih pantas pada suku ketiga yang tertinggi sejak tiga tahun lepas disokong oleh peningkatan pelaburan perniagaan dalam komponen inventori walaupun perbelanjaan pengguna hanya sederhana.
Keluaran Dalam Negara Kasar (KDNK) naik 3.3% pada suku ketiga yang turut dilonjakkan oleh kenaikan semula perbelanjaan kerajaan. Pertumbuhan kali ini melebihi suku kedua yang mencatat kenaikan 3.0%.
 Jika tidak mengambil kira pelaburan inventori, ekonomi hanya meningkat 2.5%. Apabila dikira mengikut pendapatan, pengeluaran berkembang pada kadar 2.5%. Kerajaan melaporkan selepas lonjakan keuntungan cukai korporat pada kadar 5.8% pada suku ketiga selepas hanya naik 0.1% pada suku kedua.
Jika mengikut jangkaan pasaran melalui tinjauan Reuters, ekonomi dijangka hanya berkembang 3.2% pada suku ketiga. Dengan kenaikan melebihi jangkaan, matawang US dolar membuat kenaikan selepas data ini dikeluarkan pukul 9.30 malam pada Rabu.
Ekonomi semakin pulih sejak krisis 2007-2009 dan 2017 merupakan tahun ke-lapan pemulihan ekonomi. Ekonomi banyak disokong oleh pelongaran kuantitatif (Quantitative Easing, QE) yang dibuat bermula pada 2008.


GBP/USD Terjun 80 Pips, Data PMI UK Bakal Memacu Pergerakan Harga

Pasangan matawang GBP/USD turut menjadi tumpuan pelabur pada dagangan penghujung minggu sementara menantikan perkembangan terbaru politik di Britain.
Sentimen Brexit masih kekal berisiko walaupun parti Konservatif kerajaan pimpinan Perdana Menteri UK Boris Johnson dijangka akan memenangi pilihan raya pada Disember nanti.
Sementara itu, tumpuan pada data ekonomi terarah pada bacaan awal PMI pembuatan dan perkhidmatan di UK. Angka bacaan yang lemah akan memberi tekanan terhadap dagangan Pound.
Melihatkan pergerakan harga pada carta GBP/USD semalam, harga telah membuat kenaikan sekali lagi menguji zon resistance di paras 1.29700 sebelum harga kembali menjunam hampir 80 pips.
Penurunan hampir mencecah paras 1.28900, paras yang turut diuji semalam yang merupakan zon RBS (resistance become support) tumpuan harga.
Penurunan harga tersebut turut didorong oleh pengukuhan dolar USD pada sesi New York semalam yang berjaya menekan semula harga pada GBP/USD ke paras lebih rendah.
 Bersambung pada dagangan hari ini, harga bergerak perlahan pada sesi pasaran Asia. Memasuki sesi Eropah, harga cuba bergerak lebih tinggi dari garisan halangan Moving Average 50 (MA50).
Jika harga berjaya membuat kenaikan, harga dijangka akan kembali menuju semula zon resistance pada 1.29700 untuk menguji paras ketinggian tersebut.
Jika harga berjaya menembusi paras tersebut, harga akan mencatatkan paras tertinggi mingguan terbaru berkemungkinan menuju paras tumpuan pada 1.30000 yang diuji pada Oktober lalu.
Namun jika harga meneruskan penurunan semalam, harga akan cuba melepasi zon RBS 1.28900 sebelum turun lebih rendah sehingga ke paras sekitar 1.28200.
Momentum penurunan yang kukuh akan terus memacu harga ke zon support 1.27700 untuk paras tersebut diuji kembali.
Lihat gambar carta pasangan matawang GBP/USD di bawah untuk rujukan analisis teknikal anda.


Menunggu Keputusan BOE, GBP/USD Menjalar Di Bawah Zon Rintangan $1.3700

Pelabur berhati-hati terhadap pergerakan Pound pada minggu ini dengan tumpuan pada keputusan mesyuarat dasar monetari bank pusat England.
Keputusan Bank of England (BOE) dalam penetapan polisinya dinantikan oleh pelabur sama ada pengetatan dasar bakal diumumkan atau sebaliknya.
Data-data ekonomi tumpuan bank pusat yang diterbitkan minggu lalu dilihat gagal untuk menyokong pengukuhan Pound menuju ke mesyuarat minggu ini walaupun bacaan data meningkat positif.
Pergerakan harga pada carta pasangan mata wang GBP/USD di awal minggu telah menyaksikan harga susut lebih rendah melepasi zon 1.37000 yang kemudiannya menjadi zon rintangan terbaru buat harga.
Menyambung dagangan pada Selasa semalam juga masih melihatkan harga gagal melepasi zon rintangan 1.37000 tersebut selepas kenaikan dipamerkan.
Paras halangan Moving Average 50 (MA50) juga masih mengekang kenaikan harga memberi isyarat pergerakan harga masih dalam trend bearish.
 Sekiranya corak penurunan harga masih dikekalkan, harga bakal susut lebih rendah menuju zon support pada 1.36000.
Zon tersebut akan menentukan arah pergerakan harga selanjutnya selepas penurunan pada dagangan Julai dan juga Ogos lalu berjaya dibendung sebelum menyaksikan lonjakan semula harga dari zon tersebut.
Sebaliknya jika harga berjaya melonjak melepasi rintangan 1.37000 dan juga melepasi halangan Moving Average 50 (MA50) pada rangka masa 1 jam, pelabur akan mula berwaspada untuk perubahan trend harga.
Kenaikan harga yang berjaya diteruskan lebih tinggi akan menguji semula paras 1.38000 pada zon SBR (support become resistance) yang menjadi tumpuan pada minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Eur/Usd Memulakan Tahun 2017 Dengan Kejatuhan

Eur/Usd lemah dalam sesi dagangan hari ini berikutan kegagalam pair ini untuk meneruskan rally pada sesi terakhir dagangan 2016 pada Jumaat. Eur/usd ketika ini berada di paras 1.0467 yang jatuh 36% dari penutupan Jumaat.
Pasangan matawang ini spiked ke atas hampir 170 pip pada hari tersebut ke paras 1.0653 paras tertinggi sejak pertengahan Disember.
Tiada berita impak tinggi yang mengakibatkan spiked ini dan dipercayai ia disebabkan kurangnya jumlah dagangan menjelang cuti tahun baru dan kesempatan ini diambil oleh spekulator untuk memaksimumkan keuntungan mereka.
 Hari ini Eur/Usd dilihat melemah dan sudah jatuh sebanyak 67 pip setakat pada masa artikel ini ditulis. Trader bagi pair Eur/Usd harus memberikan tumpuan kepada data-data dari US minggu ini berikutan data impak tinggi tumpuan yang akan diumumkan pada Khamis iaitu minit mesyuarat FOMC.
Pasaran akan mendapat penjelasan yang lebih lanjut tentang pendapat The Fed secara keseluruhan tentang keadaan ekonomi US ketika ini dan isyarat polisi monetari di masa akan datang.
Selain itu, data NFP bakal mewarnai minggu ini sebagaimana ia menjadi data tumpuan setiap bulan oleh trader di seluruh dunia. Data yang menunjukkan perubahan yang besar dan signifikan akan membawa pergerakan yang besar bagi pair Eur/Usd dan turun atau naik adalah bergantung kepada data positif atau negatif.


Harga Emas Susut, Laporan Data Inflasi US Menjadi Tumpuan Minggu Ini.

Pada pembukaan pasaran Asia hari ini, harga emas susut namun masih berada di atas paras tertinggi 7 minggu lepas dengan tumpuan di berikan kepada greenback yang sedikit menguat berikutan data-data pekerjaan yang positif.
Harga kontrak emas bagi bulan Ogos di Comex New York Merchantile Exchange (NYMEX) susut  0.09% kepada $1,263.354 per ounce setakat jam 12 tengahhari.
Tumpuan minggu ini adalah pada data-data inflasi seperti laporan indeks pengguna (CPI) dan pengeluar (PPI) bagi bulan Julai yang bakal di keluarkan pada hari Khamis dan Jumaat nanti. Laporan-laporan ini akan menjadi kunci kepada ulasan jurucakap Fed berkenaan kadar faedah dan penyata imbangan tahun ini.
 Harga emas minggu lepas jatuh berikutan laporan data pekerjaan yang positif telah meningkatkan keyakinan para pelabur terhadap kenaikan kadar faedah Fed kali ketiga pada tahun ini.
Jabatan buruh melaporkan kenaikan 209,000 pekerjaan bagi bulan lepas, melepasi jangkaan 183,000. Pertambahan bilangan pekerjaan ini menyebabkan kadar pengagguran menurun kepada 4.3%.
Kenaikan pada kadar pendapatan turut menjadi faktor kepada pengukuhan tekanan inflasi. Para pelabur yakin bawah inflasi yang kuat akan menyebabkan bank pusat kekal dengan pendirian mereka untuk meningkatkan kadar faedah tahun ini.
Tambahan pula, harga emas yang meningkat sebanyak 9% tahun ini turut menjadi sokongan terhadap jangkaan pengetatan monetari polisi the Fed secara beransur-ansur.


Data Perkerjaan Kanada Melonjak Tinggi Pada Mei, BoC Sedia Kekal Pada Rancangan!

Para majikan Kanada dilaporkan meneruskan pengambilan pekerja pada kadar yang kukuh pada bulan bulan lepas dalam pasaran buruh yang semakin ketat. Ini telah mendorong kadar pengangguran turun ke paras terendah dan mencetuskan kenaikan mendadak dalam kenaikan gaji.
Ekonomi Kanada berjaya menambah 39,800 pekerjaan pada bulan Mei berdasarkan data yang dikeluarkan oleh Jabatan Statistik Kanada pada hari Jumaat. Angka ini juga mengatasi jangkaan para pakar ekonomi yang mensasarkan pertambahan pekerjaan sebanyak 27,500. Kadar pengangguran negara jatuh kepada 5.1%, terendah sejak 1976.
Hasil bon dua tahun kerajaan Kanada meningkat kira-kira 5.5 mata asas daripada paras pra-keluarannya kepada 3.122%. Matawang Kanada hanya sedikit berubah selepas laporan dikeluarkan.
Pertambahan pekerjaan pada kali ini menujukkan peralihan besar-besaran pekerjaan sambilan kepada sepenuh masa yang menunjukkan pasaran buruh semakin ketat. Pekerjaan sepenuh masa melonjak sebanyak 135,400, dengan pekerjaan sambilan turun 95,800.
 Purata kadar gaji setiap jam meningkat 3.9% daripada setahun lalu, pecutan daripada 3.3% pada bulan April.
Angka-angka tersebut menggambarkan sejauh mana pasaran buruh negara sedang berkembang ke arah tenaga buruh penuh, namun akan terbatas tanpa memacu kenaikan gaji. Ketidakseimbangan antara permintaan dan penawaran pekerjaan adalah sebab utama mengapa Bank of Canada mengetatkan dasar monetari dengan begitu agresif.
Walaupun peningkatan bilangan pekerjaan pada bulan Mei adalah lebih daripada dua kali ganda peningkatan berbanding angka bulan April, 15,300, trend keseluruhan semakin perlahan apabila majikan bergelut untuk mencari pekerja baharu.
Ekonomi Kanada telah menambah lebih 1 juta pekerjaan sepanjang tahun lalu, dengan pekerjaan hampir setengah juta melebihi paras Februari 2020. Kenaikan gaji pada bulan Mei adalah antara yang paling kukuh dalam rekod sejak 1990-an.Keuntungan gaji pekerja tetap mencecah 4.5%, meningkat daripada 3.4% berbanding pada April.


Pelabur Berwaspada Menantikan ‘Tsunami’ Inflasi AS!

Pembukaan dagangan sesi Asia menyaksikan pergerakan pasaran yang terhad ketika para pelabur menantikan penerbitan data inflasi Amerika Syarikat pada hari ini.
US dolar yang pada mulanya sedikit suram pada awal dagangan sebelum ini kembali mendapatkan keuntungan ketika permulaan sesi New York di tengah-tengah sentimen pasaran berisiko.
Ketika penulisan, indeks dolar kukuh pada paras harga 103.90, tidak jauh dari puncak tertinggi 20 tahun yang dicapainya pada awal minggu.
Pelabur kini akan memerhatikan dengan lebih teliti laporan harga pengguna (CPI) AS sama ada ia akan menunjukkan tanda-tanda untuk mereda.
 Kadar inflasi tahunan dijangka menunjukkan peningkatan sedikit perlahan pada April sebanyak 8.1% berbanding sebelumnya 8.5%.
Sementara itu, euro pula mengurangkan keuntungan yang dicatatkan susulan penyusutan US dolar, dengan diperdagangkan suram pada sekitar harga 1.0530 berbanding dolar greenback.
Penurunan ini mungkin dipengaruhi oleh laporan dari tinjauan ZEW Jerman yang menjangkakan kemerosotan selanjutnya dalam ekonomi.
Mata wang berkaitan komoditi seperti dolar Aussie, kiwi dan loonie pula terus berlegar di sekitar paras terendah yang terkesan dengan sentimen pasaran menyuramkan.


Tekanan Bekalan Minyak Mentah Bakal Dorong USD/CAD Susut Ke Paras Terendah Terbaru

Perasan tak harga pada carta pasangan mata wang USD/CAD dah mula buat penurunan ke paras terendah terbaru selepas mendatar sejak 2 minggu?
Didorong oleh faktor kenaikan harga minyak mentah, dolar Kanada yang sensitif terhadap pasaran minyak global memaparkan pengukuhan dengan isyarat bekalan minyak yang terhad.
Kebimbangan terhadap bekalan masih lagi diberi tumpuan terhadap persetujuan perbincangan yang masih belum selesai di antara Kesatuan Eropah (EU) dan Hungary berikutan rancangan sekatan import minyak Rusia susulan tindakan protes pencerobohan ke atas Ukraine.
Jika diperhatikan pergerakan harga pada carta pasangan mata wang USD/CAD, harga bergerak mendatar sejak minggu lalu bersambung ke minggu ini dengan paras sokongan harga dilihat pada 1.27700 dan rintangan pula pada zon 1.29000.
Dengan faktor kenaikan harga minyak mentah yang menyokong mata wang dolar Kanada, harga telah bergerak susut di bawah paras halangan Moving Average 50 (MA50) pada rangka masa 1 jam pada dagangan Khamis semalam memberi isyarat bearish.
Di samping itu, US dolar juga masih didagangkan lemah dalam pasaran susulan pemulihan pada sentimen pasaran yang berisiko sebelum ini dan juga bacaan data pertumbuhan ekonomi Amerika Syarikat (AS) yang merosot semalam.
Justeru, pelabur akan menjangkakan penurunan lebih rendah harga boleh berlaku di penghujung minggu sekiranya situasi tersebut berterusan.
 Pada dagangan hari ini (Jumaat), harga telah susut ke paras 1.27500, mencatatkan paras terendah terbaru 2 minggu walaupun momentum pergerakan harga yang ditampilkan masih perlahan.
Penurunan lebih agresif harga boleh dijangkakan pada sesi New York dan untuk sasaran lebih rendah harga adalah ke zon 1.26000 untuk harga menguji zon tumpuan tersebut.
Namun, sekiranya harga berjaya membuat lonjakan dan melepasi halangan MA50, rintangan pada zon SBR (support become resistance) 1.29000 bakal diuji.
Melepasi zon tersebut akan menjadi petunjuk awal perubahan trend bullish untuk meneruskan kenaikan lebih tinggi ke paras 1.3000 pula.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 23/11/2018

Menghampiri fasa-fasa akhir rundingan, sekali lagi Brexit mengejutkan pasaran dengan berita positif di mana draf pelan Brexit telah dipersetujui oleh kedua-dua pihak antara Britain dan Kesatuan Eropah. Oleh itu, dilihat pada pergerakan chart pasangan matawang GBP/USD semalam harga telah melonjak sehingga melebihi 100 pips kenaikan dalam masa kurang satu jam sahaja. Harga yang pada mulanya bergerak mendatar sejak permulaan sesi pasaran Asia lagi kemudiannya bertukar rancak pada sesi dagangan Eropah di mana kenaikan harga pada chart GBP/USD dari paras Magic Pivot akhir melepasi ketiga-tiga paras resistance pada indicator Moshed Magic Line sehingga ke paras tertinggi lonjakan sekitar 1.29200. Kejutan ditambah lagi dengan terjunan drastik 100 pips oleh Sterling berikutan laporan berkenaan isu Gibraltar yang masih belum diselesaikan. Namun, terjunan harga beberapa minit itu kemudiannya kembali semula ke paras lonjakan harga semula sebelum pergerakan harga mula perlahan sehingga sesi pasaran New York menutup dagangannya.
Pada sesi pasaran Asia hari ini, harga dilihat bergerak perlahan dengan julat 10 pips sahaja sekitar paras 1.2880-1.2870 di mana berada lebih tinggi dari paras Magic Pivot 1.2855 hari ini. Jika harga kembali menyambung kenaikan daripada momentum semalam, harga dilihat akan menuju ke paras resistance 1.2944 (MagicR1) terlebih dahulu. Kemudiannya, kenaikan harga dijangka akan ke paras sekitar 1.3105 (MagicR2) sebelum harga yang berjaya membuat kenaikan melepasi zon ketinggian harga pada 1.30400, bakal mencapai ketinggian semasa yang baru berkemungkinan ke paras 1.3104 (MagicR3).
Namun, jika rundingan Brexit kembali dilihat bermasalah, besar kemungkinan harga akan membuat terjunan semula ke paras rendah. Jika harga bergerak membuat penurunan melepasi paras Magic Pivot hari ini, jangkaan harga akan mencari paras support terdekat dahulu dan dilihat berada di paras 1.2785 (MagicS1). Kemudiannya, harga yang terus menyambung penurunan bakal menguji zon major support pada Oktober lalu iaitu pada sekitar paras 1.2696 (MagicS2). Jika harga berjaya breakout paras tersebut, jangkaan penurunan harga boleh mencecah sehingga ke paras support 1.2626 (MagicS3).
 Terus ikuti perkembangan Brexit yang menghampiri fasa-fasa akhir rundingan dan kawal posisi dagangan anda sebaik mungkin sebagai penutup dagangan minggu ini. Lihat paras-paras tumpuan harga pada chart GBP/USD dengan menggunakan indicator Moshed Magic Line.

Paras support: 1.2785, 1.2696, 1.2626.
Paras resistance:  1.2944, 1.3015, 1.3104.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal AUD/USD – Timeframe H1 – 8/11/2018

Nilai matawang dollar USD yang sedikit terjejas ekoran ketidaktentuan politik selepas piliharanraya di AS berakhir semalam memberi kelebihan kepada Aussie untuk terus melonjakkan harga pada chart AUD/USD di samping matawang AUD tersebut positif dengan keadaan sentimen pasaran semasa yang semakin stabil. Jika diteliti pergerakan harga pada chart pasangan matawang AUD/USD untuk dagangan semalam, pergerakan harga sedikit tidak menentu pada sesi pasaran Asia dengan keputusan semasa mempengaruhi perubahan harga. Namun, Parti Demokrasi telah memenangi pilihanraya seperti yang dijangkakan sebelum ini membuatkan nilai matawang USD terus mengalami kejatuhan nilai. Oleh itu, harga dilihat telah membuat kenaikan dari paras Magic Pivot sehingga mencapai paras ketinggian baru di paras resistance MagicR3 pada indicator Moshed Magic Line semalam. Namun, pada sesi pasaran Asia, USD cuba untuk kembali menekan harga setelah tumpuan pelabur beralih ke arah mesyuarat FOMC awal pagi Jumaat.
Pada sesi pasaran Asia hari ini, harga bergerak mendatar pada permulaan sesi serta sedikit menurun ke arah paras Magic Pivot 0.7262. Namun, harga cuba membuat sedikit kenaikan setelah AUD yang terkesan daripada data yang dikeluarkan di China yang menunjukkan lebihan dagangan yang meningkat kepada 233.63 billion Yuan pada Oktober berbanding bulan sebelumnya yang mencatatkan 213.23 billion Yuan. Kenaikan harga yang diteruskan dilihat akan menuju ke paras resistance 0.7311 (MagicR1) untuk harga menguji paras ketinggian harga pada September lalu. Kemudiannya, harga akan terus mencari paras ketinggian yang baru menuju ke paras 0.7349 (MagicR2) dan jika harga berjaya membuat kenaikan melepasi paras ketinggian harga pada Ogos lalu di paras 0.73600, harga berpotensi mencapai kenaikan sehingga ke paras sekitar 0.7398 (MagicR3).
Sebaliknya, jika USD kembali mengukuh dan menekan semula harga ke paras lebih rendah, jangkaan harga akan turun lebih rendah dari paras Magic Pivot 0.7262 dan menuju ke paras support pada 0.7224 (MagiS1) untuk harga menguji zon RBS (resistance become support) semasa pada chart AUD/USD ini. Dan sekiranya harga berjaya menembusi paras tersebut, harga dijangka akan meneruskan penurunan menuju ke paras support 0.7175 (MagicS2) seterusnya boleh mencecah penurunan sehingga ke paras 0.7137 (MagicS3) yang dilihat berada pada zon RBS yang lebih rendah.
 Terus ikuti perkembangan sentimen pasaran semasa yang mana masih memberi kelebihan buat Aussie pada waktu sekarang. Pelabur akan lebih berhati-hati menjelang mesyuarat FOMC pada awal pagi nanti. Gunakan indicator Moshed Magic Line pada chart AUD/USD untuk melihat paras support dan resistance yang terbaik dan juga lebih memudahkan analisis teknikal harian anda.

Paras support: 0.7224, 0.7175, 0.7137.
Paras resistance: 0.7311, 0.7349, 0.7398.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Data Ekonomi Tumpuan Pelabur Yang Menghiasi Sesi Eropah

Antara perkara yang menjadi tumpuan pada dagangan pada sesi Eropah hari ini adalah bacaan data inflasi UK dan indeks sentimen perniagaan di Jerman serta ucapan oleh Presiden Bank Pusat Eropah (ECB), Christine Lagarde.
Dolar euro meningkat selepas indeks sentimen perniagaan di Jerman pada bulan Disember hasil tinjauan oleh Ifo menunjukkan peningkatan kepada 96.3 iaitu lebih baik daripada bacaan pada bulan sebelumnya pada 95.1 dan melangkaui jangkaan yang diunjurkan untuk meningkat 95.6.
Pembacaan tersebut merupakan yang tertinggi sejak Jun, didorong oleh penilaian syarikat terhadap situasi ekonomi semasa adalah lebih baik berbanding pada bulan sebelumnya. Sentimen didapati meningkat dalam sektor pembuatan dan penyedia perkhidmatan, tetapi merosot di kalangan peniaga dan kontraktor.
 Institut Ifo berkata sentimen perniagaan dilihat mula kembali di Jerman yang akan membawa peningkatan dalam pelaburan akan datang. Ekonomi Jerman juga dikatakan masih jauh lagi untuk mendapatkan pengukuhan tetapi buat masa sekarang, terdapat tanda-tanda yang positif untuk menuju ke arah itu.
Dagangan pound terus diniagakan lemah berbanding kesemua matawang utama dipengaruhi oleh kebimbangan pasaran terhadap risiko no-deal Brexit yang semakin meningkat.
Kadar inflasi yang diukur oleh indeks harga pengguna tahunan di UK kekal stabil pada 1.5% pada bulan November, iaitu merupakan paras terendah sejak November 2016, tetapi dicatatkan lebih baik daripada yang disasarkan pasaran untuk menurun 1.4%.
Sementara itu, US dolar mula mempamerkan penyusutan berbanding yen pada sesi Eropah, menjelang pengundian yang akan dilakukan oleh Dewan Perwakilan AS terhadap pemecatan Presiden Donald Trump pada hari ini. Senat AS pula dijangka akan mengundi pada Januari ini.


Pergerakan Pasaran Matawang, Komoditi Dan Ekuiti Pada Hari Isnin

Pasaran Matawang
US dolar menyusut dalam sesi dagangan Asia pada hari Isnin berbanding matawang utama lain.

 Hal ini disebabkan keyakinan terhadap US dolar semakin terjejas berikutan beberapa faktor seperti kerisauan terhada peningkatan defisit US yang semakin besar.

Matawang Euro dan Pound didagangkan kukuh berbanding US dolar.

Tumpuan diberikan pada beberapa data penting yang akan dikeluarkan pada hari Rabu ini dan hari Jumaat.

Matawang Australia juga didagangkan kukuh berbanding US dolar.
Pergerakan pasaran matawang adalah setakat jam 10.30 a.m hari Isnin.
Pasaran Komoditi
 Harga minyak mentah US dan Brent masing-masing mengalami peningkatan pada hari Isnin.

Hal ini disebabkan kejatuhan matawang US dolar ke paras terendah 3 tahun pada hari Jumaat.
Bilangan loji minyak mentah US naik sebanyak 7 unit kepada 798 unit. Paras tertinggi sejak April 2015.

Harga emas mengalami kejatuhan sedikit dalam sesi dagangan Asia berikutan cuti dalam pasaran China, Taiwan, Hong Kong, Vietnam, US dan Kanada pada hari Isnin.

Walaubagaimanapun kejatuhan harga emas terbatas berikutan penyusutan US dolar.

Pergerakan pasaran komoditi adalah setakat jam 10.30 a.m hari Isnin.
Pasaran Ekuiti Dan Saham
Majoriti saham Asia dibuka kukuh didorong oleh penutupan yang tinggi dalam pasaran Wall Street.

Bursa Jepun dan Korea Selatan mencatat peningkatan.
Indeks Dow Jones dan S&P 500 ditutup kukuh sedikit, manakala indeks Nasdaq ditutup lemah semalaman.
Para pelabur sudah bersiap sedia untuk menghadapi fasa lonjakan yang tinggi. Namun hal ini memerlukan sentimen yang dapat menggerakkan pasaran seperti peningkatan kadar faedah oleh The Fed.

Bursa Malaysia dibuka tinggi selepas Tahun Baharu Cina didorong oleh engukuhan Keluaran Dalam Negara Kasar (KDNK) yang diumumkan minggu lalu.


PREVIEW News Besar Penetapan Polisi ECB Pukul 7.45 Malam Ini

European Central Bank (ECB) akan mengumumkan polisi semasa malam ini pukul 7.45 pm dan dikuti dengan sidang media yang akan diadakan 45 minit selepas itu. Para pelabur akan memberi perhatian kepada kenyataan polisi dan sidang media bagi mendapatkan isyarat baru program rangsangan bank pusat di masa hadapan.
Ketika ini bank pusat Eropah menetapkan kadar faedah (bid rate) di paras -0.10% dan program pembelian bon yang dikenali juga sebagai ‘Quantitative Easing‘ (QE) berjumlah 60 billion Euro. Jika dikaji daripada komen-komen yang dibuat sebelum ini, bank pusat dijangka akan mengekalkan program rangsangan ini sehingga akhir tahun 2017 “atau melebihi tempoh itu jika perlu”.
Dalam ucapan Draghi di Sintra, Portugal bulan lalu, beliau memberikan komen hawkish yang memberi isyarat kepada kebarangkalian perubahan dalam pembelian aset yang telah menyokong EURUSD mencapai paras tertinggi 14-bulan lepas.
Hasil-bon Jerman telah meningkat sejak tiga minggu lalu selepas ucapan di Sintra di mana jangkaan kenaikan kadar faedah yang semakin tinggi sekaligus menolak harga ke bawah.
Draghi menjelaskan inflasi yang rendah mungkin hanya sementara, dan juga menegaskan bank pusat perlu berhati-hati dalam mengubah polisi monetari.
 Jangkaan bahawa ECB semakin hampir kepada ‘tapering‘ disokong sekali lagi dengan kenyataan dalam minit mesyuarat (7-8 Jun) yang menunjukkan pembuat polisi membincangkan tentang memotong kenyataan yang cenderung kepada pelonggaran.
Walaubagaimanapun, jika dilihat daripada komen-komen ahli Governing Council ECB seperti Villeroy, pendapat beliau sejajar dengan Draghi di mana ekonomi masih memerlukan rangsangan ekonomi yang tinggi.
Sasaran inflasi ECB adalah 2% di mana bank pusat masih enggan mengurangkan pelonggaran apabila inflasi mencapai paras 2% pada Februari dan 1.9% pada April. Ini dilihat wajar apabila inflasi terkini pada Jun jatuh kepada 1.3%. Inilah sebenarnya kebimbangan ECB apabila trend inflasi tidak bergerak kukuh atau boleh bertahan di paras tertinggi dengan sendirinya tanpa rangsangan monetari.
Sebelum ini ECB juga berkata, mereka perlu menunggu lebih banyak bukti kukuh bahawa dinamika inflasi boleh bergerak dengan kukuh dan bertahan tanpa rangsangan sebelum mengambil kira untuk pelonggaran polisi. Oleh sebab itu, ECB menegaskan rangsangan monetari yang besar masih lagi diperlukan.
Untuk melihat sama ada Euro mengukuh atau sebaliknya malam ini, ia akan bergantung kepada sama ada terdapat perubahan dalam kenyataan polisi monetari pukul 7.45 pm dan juga apa yang akan diperkatan oleh Draghi dalam sidang media selepas 45 minit kenyataan polisi dikeluarkan.


Gagal Kekal Corak ‘Bullish’, GBP/USD Terjun 200 Pips!

Pada carta harga pasangan matawang GBP/USD, harga nampaknya menonjolkan aksi ngeri dengan terjunan ke dasar untuk menguji zon sokongan 1.35000.
Setelah mencatat penyusutan yang agresif menembusi paras 1.36000, pergerakan harga dilihat kembali bergerak perlahan dan berlegar-legar di zon sokongan 1.35000 bagi menanti pembukaan sesi Eropah.
Jika diteliti, harga telah mencatatkan penurunan harian sekitar 200 pips bermula pada awal sesi Eropah bersambung sehingga ke sesi New York semalam.
Selain pengukuhan US dolar, penurunan ketara tersebut juga didorong oleh penyusutan nilai Pound dalam pasaran yang dipengaruhi oleh lonjakan harga gas di UK.
Ucapan Gabenor Bank of England (BOE), Andrew Bailey akan turut menjadi tumpuan pelabur pada sesi New York malam ini untuk petunjuk arah pergerakan Pound selanjutnya.

Harga pada carta GBP/USD telah bergerak di bawah paras halangan Moving Average 50 (MA50) pada timeframe 1 jam untuk memberi petunjuk perubahan trend bearish.
 Junaman ke zon sokongan 1.35000 itu turut memecahkan rekod paras terendah terbaharu sejak Januari setelah sekian lama disokong untuk kembali melonjak pada paras 1.36000.
Penurunan yang lebih rendah akan memacu harga pada carta GBP/USD turun ke paras sekitar 1.34000 yang merupakan zon rintangan yang diuji pada Ogos 2020 sebelum harga berjaya menembusi zon tersebut pada penghujung 2020 lalu.
Sekiranya lonjakan harga kembali tercetus, zon SBR (support become resistance) 1.36000 bakal menjadi zon yang akan diperhatikan oleh pelabur bagi memberi isyarat pergerakan berikutnya.
Peningkatan harga yang berjaya melepasi zon SBR 1.36000 dan meneruskan kenaikan yang lebih tinggi dijangka akan kembali menguji zon SBR 1.37000 yang menjadi tumpuan sebelum ini.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Mendatar Di Atas Paras $1800 Untuk Hari Ketiga

Harga emas kekal mendatar pada hari ketiga setelah penurunan drastik yang dipamerkan di awal dagangan minggu ini.
Sementara pasaran terus menantikan perkembangan lanjut vaksin dan kes jangkitan Coronavirus, harga emas bergerak mendatar di atas paras $1800 sehingga penghujung minggu.
Pada carta harga XAU/USD, dapat dilihat paras 1800.00 menjadi paras sokongan harga di mana harga gagal meneruskan penurunan lebih rendah di bawah paras tersebut.
Harga yang bergerak di sekitar garisan Moving Average 50 (MA50) pada rangka masa 1 jam pergerakan harga gagal memberikan isyarat lebih jelas kepada pelabur untuk arah harga emas.
Jangkaan untuk harga emas melonjak pada dagangan semalam juga meleset apabila harga turun semula berhampiran paras support 1800.00.
 Namun, pelabur menjangkakan pergerakan lebih besar harga selepas situasi mendatar minggu ini.
Jika kenaikan harga berlaku, zon SBR (support become resistance) 1850.00 akan menjadi tumpuan utama harga.
Sebaliknya jika harga emas berjaya membuat penurunan menembusi support 1800.00, paras support seterusnya yang dijangka menjadi tumpuan adalah sekitar 1760.00.
Lihat gambar carta harga XAU/USD di bawah untuk rujukan analisis teknikal anda.


Kejatuhan Sektor Pembuatan UK yang Tidak Dijangka

Pengeluaran dalam sektor pembuatan UK juga lemah berbanding jangkaan dengan catatan penyusutan 0.9% berbanding jangkaan kenaikan 0.2% selepas peningkatan 0.6% pada September.
Pengeluaran Industri di UK jatuh 1.3% pada Oktober selepas turut jatuh pada bulan September yang mana lebih rendah dari jangkaan 0.4%. Ini juga adalah kejatuhan yang terendah sejak empat tahun lalu.
Data pengeluaran perindustrian disebabkan oleh penyusutan dalam aktiviti minyak dan gas berikutan proses baikpulih di Buzzard.
 Kejatuhan mendadak dalam pembuatan banyak disumbangkan oleh pengeluaran produk farmasi, yang juga jatuh sebanyak 9.4%.
Data menunjukkan pergerakan yang tidak menentu dalam bacaan bulanan yang disebabkan kemerosotan dalam sektor minyak dan gas. Walaupun begitu, masih ada data positif di UK yang menunjukkan daya saing yang semakin meningkat berikutan referendum EU.
Oleh sebab itu, terdapat kebimbangan yang menyelubungi ekonomi UK berkaitan permasalahan dalam kelemahan struktur ekonomi mereka. Hal ini akan memburukkan lagi sektor perindustrian dalam jangka masa sederhana dan akan menjadi lebih sukar untuk ekonomi UK.
Pound melemah secara signifikan sejurus data dikeluarkan dengan Gbp/Usd jatuh ke paras support di bawah 1.2600, manakala Eur/Gbp naik ke paras 0.8500.


Pasaran Komoditi Hitam Masih Dalam Dagangan Melonjak Menjelang Mesyuarat OPEC dan non-OPEC Minggu Ini!

Harga minyak mentah melonjak dalam sesi Asia pada Isnin sambil mengenepikan ujian peluru berpandu yang dilancarkan oleh Korea Utara. Disamping itu, pasaran minyak mentah juga menunggu mesyuarat yang bakal diadakan bagi mendapatkan keputusan muktamad di dalam melanjutkan perjanjian pemotongan bekalan sehingga Mac 2018.
WTI mentah bagi kontrak Jun meningkat sebanyak 0.65 peratus kepada $51.00 setong sementara minyak Brent bagi penghantaran Julai didagang pada $53.88 setong.
Ketua Strategi Pasaran Chris Weston menulis dalam satu nota bahawa pasaran sedang mencerna persetujuan Russia dan Arab Saudi bagi melanjutkan pemotongan bekalan disamping meneliti pertemuan yang bakal diadakan di Vieanna minggu ini.
Minggu lepas, niaga minyak mentah diselesaikan pada paras yang lebih tinggi dalam tempoh empat minggu pada Jumaat dengan keuntungan lebih 5 peratus disebabkan keyakinan bahawa pengeluar utama akan melanjutkan pemotongan bekalan selepas Jun apabila mereka bertemu pada penghujung bulan ini.
 Menteri minyak daripada OPEC dan negara-negara pengeluar utama yang lain akan bertemu di Vienna pada 25 Mei bagi membuat keputusan sama ada ingin melanjutkan pengeluaran melebihi bulan Jun atau sebaliknya.
Pada November yang lepas, OPEC dan 11 pengeluar non-OPEC termasuk Russia telah bersetuju untuk mengurangkan pengeluaran sebanyak kira-kira 1.8 juta tong sehari di antara 1 Januari dan 30 Jun tahun ini.
Kebanyakan penganalisis pasaran juga menjangkakan bahawa perjanjian ini akan dilanjutkan sehingga bulan Mac 2018. Setakat ini, perjanjian pemotongan output hanya memberi sedikit impak kepada tahap inventori global memandangkan pengeluar yang tidak terlibat di dalam perjanjian telah menaikkan jumlah bekalan.
Data daripada perkhidmatan tenaga syarikat Baker Hughes menunjukkan pada Jumaat bahawa aktiviti penggerudian minyak mentah telah menambah bilangan pelantar sebanyak 8 hingga 720 buah bagi minggu ke-18 berturut-turut.
Adakah TPP Berjaya Diteruskan Tanpa Penglibatan Amerika Syarikat?


Ini Yang Terjadi Kepada Matawang Utama Menjelang Pengumuman Data NFP!

Matawang gergasi didagang stabil berbanding matawang utama yang lain pada Jumaat menjelang pengumuman data pekerjaan AS. Selain itu, pasaran kekal bersiap sedia untuk pusingan kedua pilihanraya presiden di Perancis.
EUR/USD kekal dalam dagangan stabil pada 1.0981, tidak jauh daripada paras tertinggi dalam tempoh enam bulan iaitu 1.0990.
Matawang tunggal ini melonjak dengan berganda selepas Emmanuel Macron memenangi perdebatan menentang Presiden Marine Le Pen, sekali gus meningkatkan peluang Macron bagi memenangi undian kedua hujung minggu ini.
GBP/USD dinilai sedikit berubah pada 1.2920, tidak jauh daripada bacaan tertinggi dalam sesi sebelumnya.
Sentimen US Dollar juga kekal rapuh apabila data ekonomi yang bercampur-campur diumumkan pada Khamis.
 Tumpuan pasaran kini beralih kepada data NFP yang bakal memberi petunjuk lanjut mengenai kekuatan pasaran kerja.
USD/JPY menjunam sebanyak 0.21 peratus kepada 112.23.
Dollar Australia didagang lebih rendah dengan AUD/USD merosot sebanyak 0.42 peratus manakala NZD/USD kekal stabil selepas RBNZ meletakkan jangkaan inflasi kepada 2.2 peratus pada suku kedua daripada 1.9 peratus dalam tempoh tiga bulan sehingga Mac.
US Dollar Index yang mengukur kekuatan US Dollar berbanding matawang yang lain dikatakan stabil dalam sesi ini.
Nak Dapatkan Petunjuk Prospek Kenaikan Kadar Fed Seterusnya? Ikuti Semua Event Penting Ini!


PMI Sektor Pembinaan UK Meleset Pada Julai

PMI Sektor pembinaan UK jatuh kepada 51.9 pada Julai dari 54.8 sebelum ini. Bacaan kali ini di bawah jangkaan pasaran 54.5 dan juga merupakan bacaan terendah sejak Ogos 2016.
Walaubagaimanapun, masih terdapat peningkatan dalam sektor kediaman walaupun indeks ini merekod kejatuhan ke paras terendah tiga bulan lalu di mana komponen kejuruteraan awam merekod pertumbuhan pada tempoh sama.
Kelemahan dicatat dalam sektor komersial dengan faktor ketidaktentuan politik dan ekonomi memberi impak negatif kepada tempahan dan keyakinan.
Dalam konteks ini, keyakinan perniagaan semakin lemah ke paras terendah 12 bulan lalu.
 Komponen pekerjaan pula meningkat pada kadar terendah sejak 11 bulan di mana terdapat kejatuhan dalam penggunaan sub-kontraktor.
Apabila dilihat dalam komponen kos, kejatuhan Sterling masih memberikan impak signifikan kepada tekanan kos input seterusnya dijangka terus memberi kesan kepada inflasi.
Data sektor pembuatan sebelum ini lebih baik dari jangkaan yang meningkat kepada 55.1 dari 54.2 sebelum ini. Pasaran akan terus memberi perhatian kepada data sektor perkhidmatan yang akan dikeluarkan pada Khamis.
Sterling sedikit lemah selepas data ini dikeluarkan dengan impak yang terhad menjelang pengumuman polisi monetari Bank of England pada Khamis pukul 7 malam.